8.  การจัดการ

  โครงสร้างองค์กรของ บมจ. เอเชีย เอวิเอชั่น ณ วันที่ 31 ธันวาคม 2555

โครงสร้างการจัดการ

คณะกรรมการของบมจ. เอเชีย เอวิเอชั่น 

โครงสร้างองค์กรของ บมจ. เอเชีย เอวิเอชั่น ประกอบด้วยคณะกรรมการจำนวน 2 ชุด ได้แก่
คณะกรรมการ
บมจ. เอเชีย เอวิเอชั่น และคณะกรรมการตรวจสอบ

  คณะกรรมการ บมจ. เอเชีย เอวิเอชั่น

ณ วันที่ 31 ธันวาคม 2555 คณะกรรมการ บมจ. เอเชีย เอวิเอชั่น ประกอบด้วยกรรมการจำนวน
9 ท่าน ดังนี้

+------------------------+------------------------+--------------------+
| ชื่อ                     | ตำแหน่ง                 | หมายเหตุ            |
+========================+========================+====================+
| 1.  นายอารักษ์ ชลธาร์นนท์  | ประธานกรรมการ/         | กรร                |
|                        | กรรมการอิสระ/           | มการที่ไม่ได้เป็นผู้บริหาร |
|                        | ประธานกรรมการตรวจสอบ   |                    |
+------------------------+------------------------+--------------------+
| 2.  นายทัศพล แบเลเว็ลด์   | กรรมการ                | กรรมการที่เป็นผู้บริหาร  |
+------------------------+------------------------+--------------------+
| 3.  นายพรอนันต์          | กรรมการ                | กรรมการที่เป็นผู้บริหาร  |
|     เกิดประเสริฐ         |                        |                    |
+------------------------+------------------------+--------------------+
| 4.  นาวาอากาศเอกธนภัทร  | กรรมการ                | กรรมการที่เป็นผู้บริหาร  |
|     งามปลั่ง             |                        |                    |
+------------------------+------------------------+--------------------+
| 5.  นายปรีชญา รัศมีธานินทร์ | กรรมการ                | กรรมการที่เป็นผู้บริหาร  |
+------------------------+------------------------+--------------------+
| 6.  หม่อมหลวงบวรนวเทพ   | กรรมการ                | กรรมการที่เป็นผู้บริหาร  |
|     เทวกุล              |                        |                    |
+------------------------+------------------------+--------------------+
| 7.  นายสันติสุข คล่องใช้ยา  | กรรมการ                | กรรมการที่เป็นผู้บริหาร  |
+------------------------+------------------------+--------------------+
| 8.  นายดิสธร วัชโรทัย     | กรรมการ/ กรรมการอิสระ/  | กรร                |
|                        | กรรมการตรวจสอบ         | มการที่ไม่ได้เป็นผู้บริหาร |
+------------------------+------------------------+--------------------+
| 9.  นายณัฐวุฒิ เภาโบรมย์   | กรรมการ/ กรรมการอิสระ/  | กรร                |
|                        | กรรมการตรวจสอบ         | มการที่ไม่ได้เป็นผู้บริหาร |
+------------------------+------------------------+--------------------+

โดยมีนางสาวหทัยมาศ เกษมสุวรรณ เป็นเลขานุการคณะกรรมการ บมจ. เอเชีย เอวิเอชั่น

กรรมการผู้มีอำนาจลงนามแทน บมจ. เอเชีย เอวิเอชั่น

นายทัศพล แบเลเว็ลด์ ลงลายมือชื่อร่วมกับ นายพรอนันต์ เกิดประเสริฐ หรือ
นาวาอากาศเอกธนภัทร งามปลั่ง หรือนายปรีชญา รัศมีธานินทร์ หรือ หม่อมหลวงบวรนวเทพ
เทวกุล หรือ นายสันติสุข คล่องใช้ยา คนใดคนหนึ่ง รวมเป็นสองคนและประทับตราสำคัญของบริษัท

ขอบเขตอำนาจหน้าที่และความรับผิดชอบของคณะกรรมการ บมจ. เอเชีย เอวิเอชั่น

คณะกรรมการ บมจ. เอเชีย เอวิเอชั่น มีอำนาจและหน้าที่ในการดำเนินกิจการของ บมจ. เอเชีย
เอวิเอชั่น ให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น
ด้วยความซื่อสัตย์สุจริต และระมัดระวังรักษาผลประโยชน์ของ บมจ. เอเชีย เอวิเอชั่น
เพื่อผลประโยชน์สูงสุดของผู้ถือหุ้น โดยตามข้อบังคับของ บมจ. เอเชีย เอวิเอชั่น คณะกรรมการ
บมจ. เอเชีย เอวิเอชั่น มีอำนาจหน้าที่ ดังต่อไปนี้

1.  ปฏิบัติหน้าที่ และกำกับการดูแลบริษัทให้เป็นไปตามกฎหมาย วัตถุประสงค์ ข้อบังคับของ บมจ.
    เอเชีย
    เอวิเอชั่น มติคณะกรรมการ และมติที่ประชุมผู้ถือหุ้น ด้วยความรับผิดชอบ ความระมัดระวัง
    ความซื่อสัตย์สุจริต

2.  กำหนดรายละเอียดและให้ความเห็นชอบ วิสัยทัศน์ กลยุทธ์ ทิศทางของธุรกิจ นโยบาย
    เป้าหมาย แนวทาง แผนการดำเนินงาน และงบประมาณของ บมจ. เอเชีย เอวิเอชั่น
    และบริษัทย่อยตามที่ฝ่ายจัดการจัดทำและนำเสนอต่อคณะกรรมการ
    และกำกับดูแลการบริหารงานและผลการปฏิบัติงานของฝ่ายจัดการ หรือบุคคลใดๆ
    ซึ่งได้รับมอบหมายให้ทำหน้าที่ดังกล่าว เพื่อให้เป็นไปตามนโยบายที่คณะกรรมการ บมจ.
    เอเชีย เอวิเอชั่น กำหนด

3.  ติดตามผลการปฏิบัติหน้าที่อย่างต่อเนื่อง เพื่อให้เป็นไปตามแผนงานและงบประมาณ

4.  ดำเนินการให้ บมจ. เอเชีย เอวิเอชั่น
    และบริษัทย่อยนำระบบงานบัญชีที่เหมาะสมและมีประสิทธิภาพมาใช้
    และจัดให้มีการรายงานทางการเงินและการสอบบัญชีที่เชื่อถือได้
    รวมทั้งจัดให้มีระบบควบคุมภายใน และระบบการตรวจสอบภายในที่เพียงพอและเหมาะสม

5.  สอบทานกระบวนการและนโยบายในการบริหารความเสี่ยง และติดตามผลการปฏิบัติงาน

6.  ดูแลไม่ให้เกิดปัญหาความขัดแย้งทางผลประโยชน์ระหว่างผู้มีส่วนได้เสียของ บมจ. เอเชีย
    เอวิเอชั่น และบริษัทย่อย

7.  จัดให้มีนโยบายเกี่ยวกับการกำกับดูแลกิจการตามหลักธรรมาภิบาล
    และการปรับใช้นโยบายดังกล่าวอย่างมีประสิทธิภาพ

8.  แต่งตั้งคณะกรรมการชุดย่อย เช่น คณะกรรมการตรวจสอบ หรือคณะกรรมการชุดย่อยอื่นใด
    เพื่อช่วยเหลือและสนับสนุนการปฏิบัติหน้าที่ของคณะกรรมการตามความเหมาะสม

9.  แต่งตั้งเลขานุการบริษัท เพื่อช่วยเหลือคณะกรรมการ บมจ. เอเชีย เอวิเอชั่น
    ในการปฏิบัติงานต่างๆ เพื่อให้การดำเนินธุรกิจของ บมจ. เอเชีย เอวิเอชั่น
    เป็นไปตามกฎหมายและระเบียบที่เกี่ยวข้อง

10. ขอความเห็นทางวิชาชีพจากองค์กรภายนอก
    หากมีความจำเป็นเพื่อประกอบการตัดสินใจที่เหมาะสม

11. จัดทำรายงานประจำปี
    และรับผิดชอบต่อการจัดทำและเปิดเผยงบการเงินเพื่อแสดงถึงฐานะการเงินและผลการดำเนินงานในรอบปีที่ผ่านมาเพื่อเสนอต่อที่ประชุมผู้ถือหุ้น

12. จัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของ
    บมจ. เอเชีย เอวิเอชั่น

13. อนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบกิจการอื่นๆ

ทั้งนี้ การมอบหมายอำนาจหน้าที่และความรับผิดชอบของคณะกรรมการ บมจ. เอเชีย เอวิเอชั่น นั้น
จะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการ บมจ. เอเชีย
เอวิเอชั่น หรือผู้รับมอบอำนาจจากคณะกรรมการ บมจ. เอเชีย เอวิเอชั่น
สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์
หรือประกาศคณะกรรมการกำกับตลาดทุน) อาจมีส่วนได้เสีย หรืออาจได้รับประโยชน์ในลักษณะใดๆ
หรืออาจมีความขัดแย้งทางผลประโยชน์อื่นใดกับ บมจ. เอเชีย เอวิเอชั่น หรือบริษัทย่อยของ บมจ.
เอเชีย เอวิเอชั่น ยกเว้นเป็นการอนุมัติรายการที่เป็นไปตามนโยบาย และหลักเกณฑ์ที่ที่ประชุม
ผู้ถือหุ้นหรือคณะกรรมการ บมจ. เอเชีย เอวิเอชั่น พิจารณาอนุมัติไว้

องค์ประกอบและการแต่งตั้งคณะกรรมการ บมจ. เอเชีย เอวิเอชั่น

องค์ประกอบและการแต่งตั้ง ถอดถอน หรือพ้นจากตำแหน่งกรรมการ บมจ. เอเชีย เอวิเอชั่น นั้น
จะมีกำหนดไว้ในข้อบังคับของ บมจ. เอเชีย เอวิเอชั่น ซึ่งสามารถสรุปสาระสำคัญได้ดังนี้

1.  ให้มีคณะกรรมการของ บมจ. เอเชีย เอวิเอชั่น เพื่อดำเนินกิจการของ บมจ. เอเชีย
    เอวิเอชั่น ประกอบด้วยกรรมการอย่างน้อยห้าคน
    โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในประเทศไทย

2.  ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่ง (1) หุ้นต่อหนึ่ง (1) เสียง

    2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
        เลือกตั้งบุคคลเดียวหรือหลายคนเป็นกรรมการก็ได้
        ในกรณีที่เลือกตั้งบุคคลหลายคนเป็นกรรมการ
        จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลที่ได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
        ให้ประธานที่ประชุมเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปีทุกครั้ง
    ให้กรรมการออกจากตำแหน่งจำนวนหนึ่งในสามเป็นอัตรา
    ถ้าจำนวนกรรมการจะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม กรรมการซึ่งพ้นจากตำแหน่ง
    อาจได้รับเลือกให้กลับเข้ามารับตำแหน่งอีกได้
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับสลากกัน
    ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

4.  กรรมการคนใดจะลาออกจากตำแหน่งให้ยื่นใบลาออกต่อ บมจ. เอเชีย เอวิเอชั่น
    โดยการลาออกนั้นจะมีผลนับแต่วันที่ใบลาออกไปถึง บมจ. เอเชีย เอวิเอชั่น

5.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่
    ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การคัดเลือกกรรมการอิสระ

คุณสมบัติของกรรมการอิสระ

1.  ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของ บมจ. เอเชีย เอวิเอชั่น
    บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของ บมจ. เอเชีย
    เอวิเอชั่น ทั้งนี้ ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของ บมจ. เอเชีย เอวิเอชั่น บริษัทใหญ่
    บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของ
    บมจ. เอเชีย เอวิเอชั่น
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
    ก.ล.ต. ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษา ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของ บมจ. เอเชีย
    เอวิเอชั่น

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร
    ของกรรมการรายอื่น ผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นกรรมการ ผู้บริหารหรือผู้มีอำนาจควบคุมของ บมจ.
    เอเชีย เอวิเอชั่น หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับ บมจ. เอเชีย เอวิเอชั่น บริษัทใหญ่ บริษัทย่อย
    บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของ บมจ. เอเชีย เอวิเอชั่น
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับ
    บมจ. เอเชีย เอวิเอชั่น บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของ บมจ. เอเชีย
    เอวิเอชั่น
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
    ก.ล.ต.

(ความสัมพันธ์ทางธุรกิจและการคำนวณภาระหนี้ให้มีความหมายเช่นเดียวกันกับนิยามที่กำหนดไว้ในประกาศคณะกรรมการกำกับตลาดทุน
ว่าด้วยการขออนุญาตและการอนุญาตให้เสนอขายหุ้นที่ออกใหม่)

5.  ไม่เป็นหรือเคยเป็นผู้สอบบัญชีของ บมจ. เอเชีย เอวิเอชั่น บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของ บมจ. เอเชีย เอวิเอชั่น และไม่เป็นผู้ถือหุ้นที่มีนัย
    ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของ บมจ. เอเชีย
    เอวิเอชั่น บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของ บมจ.
    เอเชีย เอวิเอชั่น สังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
    ก.ล.ต.

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจาก บมจ. เอเชีย เอวิเอชั่น บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของ บมจ. เอเชีย เอวิเอชั่น
    และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
    ก.ล.ต.

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของ บมจ. เอเชีย
    เอวิเอชั่น ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของ บมจ. เอเชีย
    เอวิเอชั่น หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน
    หรือเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของ บมจ. เอเชีย
    เอวิเอชั่น หรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของ
    บมจ. เอเชีย เอวิเอชั่น

โดยคุณสมบัติของกรรมการอิสระเป็นไปตามนิยามที่กำหนดไว้ในประกาศคณะกรรมการกำกับตลาดทุน

การประชุมคณะกรรมการ บมจ. เอเชีย เอวิเอชั่น

รายละเอียดการเข้าประชุมคณะกรรมการ บมจ. เอเชีย เอวิเอชั่น ในปี 2555

+---------------------------------+------------------------------------+
| ชื่อ                              | จำนวนครั้งที่เข้าประชุม/การประชุมทั้งหมด    |
+=================================+====================================+
|                                 | ปี 2555                             |
+---------------------------------+------------------------------------+
| 1.  นายอารักษ์ ชลธาร์นนท์¹          | 1/6                                |
+---------------------------------+------------------------------------+
| 2.  นายทัศพล แบเลเว็ลด์            | 6/6                                |
+---------------------------------+------------------------------------+
| 3.  นายพรอนันต์ เกิดประเสริฐ        | 6/6                                |
+---------------------------------+------------------------------------+
| 4.  นาวาอากาศเอกธนภัทร งามปลั่ง    | 6/6                                |
+---------------------------------+------------------------------------+
| 5.  นายปรีชญา รัศมีธานินทร์          | 5/6                                |
+---------------------------------+------------------------------------+
| 6.  หม่อมหลวงบวรนวเทพ เทวกุล      | 6/6                                |
+---------------------------------+------------------------------------+
| 7.  นายสันติสุข คล่องใช้ยา           | 6/6                                |
+---------------------------------+------------------------------------+
| 8.  นายดิสธร วัชโรทัย              | 5/6                                |
+---------------------------------+------------------------------------+
| 9.  นายณัฐวุฒิ เภาโบรมย์            | 5/6                                |
+---------------------------------+------------------------------------+

  หมายเหตุ ¹ ได้รับแต่งตั้งเป็นกรรมการของ บมจ. เอเชีย เอวิเอชั่น เมื่อวันที่ 1 พฤศจิกายน
  2555

  คณะกรรมการตรวจสอบ

คณะกรรมการตรวจสอบของ บมจ. เอเชีย เอวิเอชั่น ประกอบด้วยกรรมการอิสระจำนวน 3 ท่าน
และมีคุณสมบัติครบถ้วนตามที่กำหนดโดยประกาศคณะกรรมการกำกับตลาดทุน และตลาดหลักทรัพย์ฯ
โดย ณ วันที่
31 ธันวาคม 2555 คณะกรรมการตรวจสอบของ บมจ. เอเชีย เอวิเอชั่น
ประกอบด้วยกรรมการที่มีรายชื่อ ดังนี้

นายณัฐวุฒิ เภาโบรมย์
เป็นกรรมการตรวจสอบที่มีความรู้และประสบการณ์เพียงพอในการสอบทานความน่าเชื่อถือของงบการเงินของ
บมจ. เอเชีย เอวิเอชั่น

โดยมี นางสาวดวงพร ตันติวิวัฒน์ เป็นเลขานุการคณะกรรมการตรวจสอบ

ขอบเขตอำนาจหน้าที่และความรับผิดชอบของคณะกรรมการตรวจสอบ

1.  สอบทานให้ บมจ. เอเชีย เอวิเอชั่น มีการรายงานทางการเงินอย่างถูกต้องและเพียงพอ

2.  สอบทานให้ บมจ. เอเชีย เอวิเอชั่น มีระบบการควบคุมภายใน (internal control)
    และระบบการตรวจสอบภายใน (internal audit)
    ที่เหมาะสมและมีประสิทธิผลและพิจารณาความเป็นอิสระของหน่วยงานตรวจสอบภายในตลอดจนให้ความเห็นชอบในการพิจารณาแต่งตั้งโยกย้ายเลิกจ้างหัวหน้าหน่วยงานตรวจสอบภายใน
    และ/หรือ การว่าจ้างบริษัทตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้ บมจ. เอเชีย เอวิเอชั่น ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของ บมจ. เอเชีย เอวิเอชั่น

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของ บมจ.
    เอเชีย เอวิเอชั่น และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ
    ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อ บมจ. เอเชีย
    เอวิเอชั่น

6.  สอบทานถึงความมีประสิทธิภาพและความเหมาะสมของการบริหารความเสี่ยงของบริษัท

7.  ทบทวนและเสนอข้อแก้ไข ขอบเขต หน้าที่
    และความรับผิดชอบของคณะกรรมการตรวจสอบให้สอดคล้องกับสภาวการณ์

8.  ให้คณะกรรมการตรวจสอบมีอำนาจในการตรวจสอบ
    และสอบสวนผู้ที่เกี่ยวข้องภายใต้อำนาจหน้าที่ของคณะกรรมการตรวจสอบ
    และมีอำนาจในการว่าจ้างหรือนำผู้เชี่ยวชาญเฉพาะด้านมาช่วยงานตรวจสอบและสอบสวน

9.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบมจ. เอเชีย
    เอวิเอชั่น
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้องครบถ้วนเป็นที่เชื่อถือได้ของรายงานทางการเงินของ
        บมจ. เอเชีย เอวิเอชั่น

    2.  ความเห็นเกี่ยวกับความเพียงพอของระบบควบคุมภายในของ บมจ. เอเชีย เอวิเอชั่น

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของ บมจ. เอเชีย
        เอวิเอชั่น

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตาม
        กฎบัตร (charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการ
        บมจ. เอเชีย เอวิเอชั่น

10. ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของ บมจ. เอเชีย
    เอวิเอชั่น ให้คณะกรรมการตรวจสอบรายงานต่อคณะกรรมการ บมจ. เอเชีย เอวิเอชั่น
    เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

    1.  รายการที่เกิดความขัดแย้งทางผลประโยชน์

    2.  การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

    3.  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
        หรือกฎหมายที่เกี่ยวข้องกับธุรกิจของ บมจ. เอเชีย เอวิเอชั่น

หากคณะกรรมการ บมจ. เอเชีย เอวิเอชั่น
หรือผู้บริหารไม่ดำเนินการให้มีการปรับปรุงแก้ไขภายในเวลาข้างต้น
กรรมการตรวจสอบรายใดรายหนึ่งอาจรายงานว่ามีรายการหรือการกระทำตามข้างต้นต่อสำนักงาน
ก.ล.ต. หรือตลาดหลักทรัพย์ฯ

11. ปฏิบัติการอื่นใดตามที่คณะกรรมการของ บมจ. เอเชีย เอวิเอชั่น
    มอบหมายด้วยความเห็นชอบจากคณะกรรมการตรวจสอบ

ทั้งนี้ ให้คณะกรรมการตรวจสอบขึ้นตรงต่อคณะกรรมการ บมจ. เอเชีย เอวิเอชั่น

  การคัดเลือกกรรมการตรวจสอบ

คณะกรรมการ บมจ. เอเชีย เอวิเอชั่น เป็นผู้แต่งตั้งกรรมการตรวจสอบอย่างน้อย 3 ท่าน
โดยแต่งตั้งจากกรรมการอิสระที่มีคุณสมบัติครบถ้วนตามประกาศคณะกรรมการกำกับตลาดทุน
รวมถึงประกาศตลาดหลักทรัพย์ฯ และต้องมีคุณสมบัติ ดังต่อไปนี้

1.  ไม่เป็นกรรมการที่ได้รับมอบหมายจากคณะกรรมการ ให้ตัดสินใจในการดำเนินกิจการของ
    บมจ. เอเชีย เอวิเอชั่น บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    ผู้ถือหุ้นรายใหญ่ หรือผู้มีอำนาจควบคุมของ บมจ. เอเชีย เอวิเอชั่น และ

2.  ไม่เป็นกรรมการของบริษัทใหญ่ บริษัทย่อย
    หรือบริษัทย่อยลำดับเดียวกันเฉพาะที่เป็นบริษัทจดทะเบียน

3.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ

ทั้งนี้ กรรมการตรวจสอบอย่างน้อยหนึ่งคน
ต้องเป็นผู้ที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

0.  คณะผู้บริหาร (ตามคำนิยามผู้บริหาร* ของประกาศคณะกรรมการ ก.ล.ต. ที่ กจ. 17/2551
    เรื่อง การกำหนดบทนิยามในประกาศเกี่ยวกับการออกและเสนอขายหลักทรัพย์
    (รวมทั้งที่มีการแก้ไขเพิ่มเติม))

  ณ วันที่ 31 ธันวาคม 2555 รายชื่อผู้บริหารของ บมจ. เอเชีย เอวิเอชั่น มีดังต่อไปนี้

+------------------------------+---------------------------------------+
| ชื่อ                           | ตำแหน่ง                                |
+==============================+=======================================+
| 1.  นายทัศพล แบเลเว็ลด์         | กรรมการ/ ประธานเจ้าหน้าที่บริหาร           |
+------------------------------+---------------------------------------+
| 2.  นายพรอนันต์ เกิดประเสริฐ     | กรรมการ/ ประธานเจ้าหน้าที่บริหารการเงิน     |
+------------------------------+---------------------------------------+
| 3.  นายปรีชญา รัศมีธานินทร์       | กรรมการ/ ผู้อำนวยการฝ่ายวิศวกรรม          |
+------------------------------+---------------------------------------+
| 4.  นาวาอากาศเอกธนภัทร งามปลั่ง | กรรมการ/ ผู้อำนวยการฝ่ายปฏิบัติการการบิน     |
+------------------------------+---------------------------------------+
| 5.  นายสันติสุข คล่องใช้ยา        | กรรมการ/ ผู้อำนวยการฝ่ายการพาณิชย์         |
+------------------------------+---------------------------------------+
| 6.  หม่อมหลวงบวรนวเทพ เทวกุล   | กรรมการ/ ผู้อำนวยการฝ่ายพัฒนาธุรกิจ         |
+------------------------------+---------------------------------------+

  หมายเหตุ * ผู้บริหาร หมายความว่า ผู้จัดการ
  หรือผู้ดำรงตำแหน่งระดับบริหารสี่รายแรกนับต่อจากผู้จัดการลงมา
  ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
  และให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

ขอบเขตอำนาจหน้าที่และความรับผิดชอบของประธานเจ้าหน้าที่บริหาร (Chief Executive
Officer)

1.  รับผิดชอบ ดูแล บริหาร การดำเนินงาน และ/หรือ การบริหารงานประจำวันของ บมจ.
    เอเชีย เอวิเอชั่น รวมถึงการกำกับดูแลการดำเนินงานโดยรวม เพื่อให้เป็นไปตามนโยบาย
    กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน
    และงบประมาณของ บมจ. เอเชีย เอวิเอชั่น ที่ได้รับอนุมัติจากคณะกรรมการ บมจ. เอเชีย
    เอวิเอชั่น และ/หรือ มติที่ประชุมผู้ถือหุ้น

2.  จัดทำแผนธุรกิจ และกำหนดอำนาจการบริหารงาน
    ตลอดจนจัดทำงบประมาณที่ใช้ในการประกอบธุรกิจและงบประมาณรายจ่ายประจำปี
    เพื่อนำเสนอต่อคณะกรรมการ บมจ. เอเชีย เอวิเอชั่น
    เพื่อขออนุมัติและมีหน้าที่รายงานความก้าวหน้าตามแผนงานและงบประมาณที่ได้รับอนุมัติดังกล่าวต่อคณะกรรมการบมจ.
    เอเชีย เอวิเอชั่น

3.  กำหนดโครงสร้างองค์กร วิธีการบริหาร รวมถึงการคัดเลือก การฝึกอบรม การว่าจ้าง
    และการเลิกจ้างพนักงาน และกำหนดอัตราค่าจ้าง เงินเดือน ค่าตอบแทน โบนัส
    และสวัสดิการต่างๆ สำหรับพนักงาน

4.  ติดตามและรายงานสภาวะ ฐานะของ บมจ. เอเชีย เอวิเอชั่น
    เสนอแนะทางเลือกและกลยุทธ์ที่สอดคล้องกับนโยบายและสภาพตลาด

5.  ดูแลและควบคุมการปฏิบัติงานด้านต่างๆ ของ บมจ. เอเชีย เอวิเอชั่น อาทิ การเงิน
    การบริหารความเสี่ยง การควบคุมภายใน งานด้านปฏิบัติการและงานด้านสนับสนุนต่างๆ
    และงานทรัพยากร

6.  เป็นตัวแทน บมจ. เอเชีย เอวิเอชั่น
    ตลอดจนมีอำนาจมอบหมายในการติดต่อกับหน่วยงานราชการและหน่วยกำกับดูแลอื่นๆ

7.  ดูแลติดต่อสื่อสารกับสาธารณชน ผู้ถือหุ้น ลูกค้า และพนักงาน
    เพื่อเสริมชื่อเสียงและภาพพจน์ที่ดีของ
    บมจ. เอเชีย เอวิเอชั่น

8.  ดูแลให้มีการกำกับดูแลกิจการที่ดี

9.  มีอำนาจในการออก แก้ไข เพิ่มเติม ปรับปรุง ระเบียบ คำสั่ง
    และข้อบังคับเกี่ยวกับการทำงานของ
    บมจ. เอเชีย เอวิเอชั่น เช่น การบรรจุ แต่งตั้ง ถอดถอน และวินัยพนักงานและลูกจ้าง
    การกำหนดเงินเดือนและเงินอื่นๆ รวมตลอดถึงการสงเคราะห์และสวัสดิการต่างๆ

10. พิจารณา เจรจาต่อรอง และอนุมัติการเข้าทำนิติกรรมสัญญา และ/หรือการดำเนินการใดๆ
    ที่เกี่ยวข้องกับการดำเนินงาน และ/หรือการบริหารงานประจำวันของ บมจ. เอเชีย
    เอวิเอชั่น ทั้งนี้ ภายใต้วงเงินที่อนุมัติโดยคณะกรรมการ บมจ. เอเชีย เอวิเอชั่น
    ตามตารางอำนาจอนุมัติของบริษัท (Authority Limit)

11. มีอำนาจ หน้าที่ และความรับผิดชอบใดๆ
    ตามที่ได้รับมอบหมายหรือตามนโยบายที่ได้รับมอบหมายจากคณะกรรมการบมจ. เอเชีย
    เอวิเอชั่น

ให้มีอำนาจในการมอบอำนาจช่วง และ/หรือ มอบหมายให้บุคคลอื่นปฏิบัติงานเฉพาะอย่างแทนได้
โดยการมอบอำนาจช่วง และ/หรือ
การมอบหมายดังกล่าวให้อยู่ภายในขอบเขตแห่งการมอบอำนาจตามหนังสือมอบอำนาจที่ให้ไว้
และ/หรือ ให้เป็นไปตามระเบียบ ข้อกำหนด หรือคำสั่งที่คณะกรรมการของบริษัทได้กำหนดไว้ ทั้งนี้
การมอบหมายอำนาจหน้าที่และความรับผิดชอบของประธานเจ้าหน้าที่บริหารนั้น
จะต้องไม่มีลักษณะเป็นการมอบอำนาจ หรือมอบอำนาจช่วงที่ทำให้ประธานเจ้าหน้าที่บริหาร
หรือผู้รับมอบอำนาจจากประธานเจ้าหน้าที่บริหาร
สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์
หรือประกาศคณะกรรมการกำกับตลาดทุน) อาจมีส่วนได้เสีย หรืออาจได้รับประโยชน์ในลักษณะใดๆ
หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อยของบริษัท
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่ที่ประชุมผู้ถือหุ้นหรือคณะกรรมการบริษัทได้พิจารณาอนุมัติไว้

0.  

    เลขานุการบริษัท

คณะกรรมการ บมจ. เอเชีย เอวิเอชั่น ได้แต่งตั้งนางสาวหทัยมาศ เกษมสุวรรณ
เป็นเลขานุการบริษัท โดยมีหน้าที่และความรับผิดชอบตามที่กำหนดไว้ใน พ.ร.บ. หลักทรัพย์

  การสรรหากรรมการและผู้บริหารของ บมจ. เอเชีย เอวิเอชั่น

บมจ. เอเชีย เอวิเอชั่น ไม่มีการจัดตั้งคณะกรรมการสรรหา (Nominating Committee)
เมื่อกรรมการที่ดำรงตำแหน่งครบวาระ หรือมีเหตุจำเป็นที่จะต้องแต่งตั้งกรรมการเพิ่ม
คณะกรรมการที่ดำรงตำแหน่งในปัจจุบันจะหารือร่วมกันเพื่อพิจารณาคัดเลือกกรรมการโดยใช้หลักเกณฑ์และวิธีการสรรหา
โดยพิจารณาถึงความรู้ความสามารถ รวมถึงประสบการณ์การทำงาน
ประกอบการพิจารณาเพื่อกำหนดตัวบุคคลที่มีความเหมาะสมทั้งด้านประสบการณ์ ความรู้
ความสามารถที่จะเป็นประโยชน์ต่อบริษัทฯ เข้ามาเป็นกรรมการ ทั้งนี้
บุคคลที่ได้รับการแต่งตั้งให้ดำรงตำแหน่งกรรมการของ บมจ. เอเชีย เอวิเอชั่น
จะต้องมีคุณสมบัติครบถ้วนตามมาตรา 68 แห่งพระราชบัญญติบริษัทมหาชนจำกัด พ.ศ. 2535
(รวมทั้งที่มีการแก้ไขเพิ่มเติม) และประกาศคณะกรรมการกำกับหลักทรัพย์และตลาดหลักทรัพย์
และไม่มีลักษณะต้องห้ามตามพระราชบัญญติหลักทรัพย์และตลาดหลักทรัพย์ พ.ศ. 2535
(รวมทั้งที่มีการแก้ไขเพิ่มเติม) กฎหมายอื่น และกฎระเบียบที่เกี่ยวข้อง
โดยภายหลังจากที่ประชุมคณะกรรมการมีมติแต่งตั้งแล้ว
จะเสนอรายชื่อกรรมการดังกล่าวต่อที่ประชุมผู้ถือหุ้นเพื่อพิจารณาอนุมัติต่อไป (ตามแต่ละกรณี)

  ทั้งนี้ มติที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุม
  และออกเสียงลงคะแนน

  โครงสร้างองค์กรของ บจ. ไทยแอร์เอเชีย ณ วันที่ 31 ธันวาคม 2555

  โครงสร้างการจัดการของ บจ. ไทยแอร์เอเชีย ซึ่งเป็นบริษัทที่ประกอบธุรกิจหลัก

คณะกรรมการของบจ. ไทยแอร์เอเชีย

โครงสร้างองค์กรของ บจ. ไทยแอร์เอเชีย ประกอบด้วยคณะกรรมการดังนี้

1.  คณะกรรมการ บจ. ไทยแอร์เอเชีย

ณ วันที่ 31 ธันวาคม 2555 คณะกรรมการ บจ. ไทยแอร์เอเชีย ประกอบด้วยกรรมการจำนวน 8
ท่าน ดังนี้

+----------------------------+--------------------+-------------------+
| ชื่อ                         | ตำแหน่ง             | หมายเหตุ           |
+============================+====================+===================+
| 1.  นายอารักษ์ ชลธาร์นนท์¹     | ประธานกรรมการ/     | กรรม              |
|                            | กรรมการอิสระ/       | การที่ไม่ได้เป็นผู้บริหาร |
|                            | ปร                 |                   |
|                            | ะธานกรรมการตรวจสอบ |                   |
+----------------------------+--------------------+-------------------+
| 2.  นายแอนโทนี่ ฟรานซิส       | กรรมการ            | กรรมการที่เป็นผู้บริหาร |
|     เฟอร์นานเดส             |                    |                   |
+----------------------------+--------------------+-------------------+
| 3.  นายคามารูดิน บิน เมอรานัน  | กรรมการ            | กรรมการที่เป็นผู้บริหาร |
+----------------------------+--------------------+-------------------+
| 4.  นายทัศพล แบเลเว็ลด์       | กรรมการ            | กรรมการที่เป็นผู้บริหาร |
+----------------------------+--------------------+-------------------+
| 5.  นายพรอนันต์ เกิดประเสริฐ   | กรรมการ            | กรรมการที่เป็นผู้บริหาร |
+----------------------------+--------------------+-------------------+
| 6.  นายปรีชญา รัศมีธานินทร์     | กรรมการ            | กรรมการที่เป็นผู้บริหาร |
+----------------------------+--------------------+-------------------+
| 7.  นายณัฐวุฒิ เภาโบรมย์       | กรรมการ/           | กรรม              |
|                            | กรรมการอิสระ/       | การที่ไม่ได้เป็นผู้บริหาร |
|                            | กรรมการตรวจสอบ     |                   |
+----------------------------+--------------------+-------------------+
| 8.  นายอาหมัด ฟาริด บิน ริดซวน | กรรมการ/           | กรรม              |
|                            | กรรมการอิสระ/       | การที่ไม่ได้เป็นผู้บริหาร |
|                            | กรรมการตรวจสอบ     |                   |
+----------------------------+--------------------+-------------------+

หมายเหตุ ¹ ได้รับแต่งตั้งเป็นกรรมการของ บจ. ไทยแอร์เอเชีย เมื่อวันที่ 11 มกราคม 2556

โดยมี นางสาวหทัยมาศ เกษมสุวรรณเป็นเลขานุการคณะกรรมการ บจ. ไทยแอร์เอเชีย

กรรมการผู้มีอำนาจลงนามแทน บจ. ไทยแอร์เอเชีย

นายทัศพล แบเลเว็ลด์ ลงลายมือชื่อร่วมกับ นายพรอนันต์ เกิดประเสริฐ หรือนายปรีชญา
รัศมีธานินทร์ หรือนายแอนโทนี่ ฟรานซิส เฟอร์นานเดส หรือนายคามารูดิน บิน เมอรานัน
รวมเป็นสองคนและประทับตราสำคัญของบริษัท

ขอบเขตอำนาจหน้าที่และความรับผิดชอบของคณะกรรมการ บจ. ไทยแอร์เอเชีย

คณะกรรมการ บจ. ไทยแอร์เอเชีย มีอำนาจและหน้าที่ในการดำเนินกิจการของ บจ.
ไทยแอร์เอเชีย ให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น
ด้วยความซื่อสัตย์สุจริต และระมัดระวังรักษาผลประโยชน์ของ บจ. ไทยแอร์เอเชีย
เพื่อผลประโยชน์สูงสุดของผู้ถือหุ้น โดยตามข้อบังคับของ บจ. ไทยแอร์เอเชีย คณะกรรมการบจ.
ไทยแอร์เอเชีย มีอำนาจหน้าที่ ดังต่อไปนี้

1.  การประกาศจ่ายเงินปันผลหรือการจ่ายเงินอย่างอื่นในลักษณะเดียวกับเงินปันผลของบริษัทให้แก่ผู้ถือหุ้น

2.  การเสนอเพิ่ม และ/หรือ ลด และ/หรือเปลี่ยนแปลงใดๆ
    ในทุนจดทะเบียนหรือทุนที่ได้รับอนุญาตของบริษัท หรือการเสนอออกหุ้นกลุ่มใหม่ใดๆ
    ของบริษัทที่เป็นหุ้นทุน หรือ การออกหลักทรัพย์หรือตราสารแปลงสภาพใดๆ โดยบริษัท

3.  การเสนอเปลี่ยนแปลงหรือแก้ไขหนังสือบริคนธ์สนธิ และ/หรือ ข้อบังคับของบริษัท

4.  การอนุมัติ และการเปลี่ยนแปลงหรือปรับเปลี่ยนแผนธุรกิจและ/หรืองบประมาณ
    สำหรับรอบปีการเงินใดๆ ของบริษัท

5.  การอนุมัติการประกอบการพาณิชย์หรือธุรกรรมใดๆ ทางกฎหมายที่มีมูลค่ารวมทั้งสิ้นเกิน
    100,000,000 บาท (หนึ่งร้อยล้านบาท)
    เว้นแต่กรณีที่ได้กำหนดไว้ในงบประมาณของบริษัทที่ได้รับความเห็นชอบแล้ว

6.  การปรับโครงสร้างของบริษัทหรือการควบหรือรวมบริษัทเข้ากับบริษัท สมาคม
    ห้างหุ้นส่วนหรือนิติบุคคลอื่นใด

7.  การเปลี่ยนแปลงในลักษณะและ/หรือขอบเขตการดำเนินธุรกิจในเวลานั้นของบริษัท
    ซึ่งไม่เป็นการสนับสนุนหรือเกี่ยวข้องกับขอบเขตการดำเนินธุรกิจหรือประเภทของธุรกิจของบริษัท

8.  การแต่งตั้งหรือถอดถอนผู้บริหารอาวุโส (Senior Management)
    รวมถึงการอนุมัติการทำสัญญาใดๆ
    เกี่ยวกับข้อกำหนดการจ้างงานหรือค่าตอบแทนหรือสิทธิประโยชน์ของกรรมการหรือบุคลากรอาวุโสของบริษัท
    หรือการเปลี่ยนแปลงใดๆ ต่อสิ่งที่กล่าวมาข้างต้น

9.  การขาย การโอน หรือการจำหน่ายจ่ายโอนกิจการส่วนใดส่วนหนึ่ง
    สินทรัพย์หรือทรัพย์สินที่สำคัญของบริษัท
    รวมถึงการก่อให้เกิดภาระผูกพันที่กำหนดไว้ตายตัวหรือลอยตัว หรือสิทธิยึดหน่วง การจำนอง
    หลักประกัน หรือภาระติดพันอื่นเหนือทรัพย์สินหรือสินทรัพย์ใดๆ ของบริษัท

10. การเข้าทำธุรกรรมทางการเงินใดๆ ของบริษัท
    ซึ่งรวมถึงการกู้ยืมเงินภายใต้สินเชื่อทั้งที่มีอยู่ในปัจจุบันและในอนาคต
    การก่อให้เกิดหนี้หรือเงินจ่ายล่วงหน้า หรือความผูกพันทางสินเชื่ออื่น
    (หรือหนี้หรือเงินล่วงหน้าหรือความผูกพันทางสินเชื่อต่างๆ)
    หรือการที่บริษัทให้หรือเข้าค้ำประกัน เข้ารับผิด ค้ำประกันการปฏิบัติตามสัญญา
    หรือเข้ารับประกัน หรือทำให้เกิดหนี้ในลักษณะอื่นใด ซึ่งมีจำนวนเงินรวมทั้งสิ้นเกินกว่า
    100,000,000 บาท (หนึ่งร้อยล้านบาท) หรือที่เท่ากันในเงินสกุลอื่น
    เว้นแต่จะได้มีการอนุมัติไว้ในงบประมาณของบริษัทที่ได้รับความเห็นชอบแล้ว

11. การก่อค่าใช้จ่ายด้านทุน หรือการก่อหน้าที่ผูกพันด้านทุน หรือค่าใช้จ่ายด้านทุน
    หรือหนี้ผูกพันด้านทุนอย่างต่อเนื่องที่มีมูลค่ารวมทั้งสิ้นเกิน 100,000,000 บาท
    (หนึ่งร้อยล้านบาท) หรือที่เท่ากันในเงินสกุลอื่นภายในรอบปีบัญชีใดๆ ของบริษัท
    เว้นแต่กรณีที่ได้กำหนดไว้ในงบประมาณของบริษัทที่ได้รับความเห็นชอบแล้ว

12. การเปลี่ยนแปลงผู้สอบบัญชี ปีงบประมาณ หรือนโยบายที่สำคัญทางการบัญชีของบริษัท

13. การเข้าทำธุรกรรมใดเพื่อป้องกันความเสี่ยงในความผันผวนของการลงทุน สินทรัพย์
    หรือความรับผิดของบริษัท ซึ่งมีจำนวนเงินเกินกว่า 100,000,000 บาท (หนึ่งร้อยล้านบาท)
    หรือที่เท่ากันในเงินสกุลอื่น
    เว้นแต่กรณีที่ได้กำหนดไว้ในงบประมาณของบริษัทที่ได้รับความเห็นชอบแล้ว

14. การอนุมัติตารางอำนาจอนุมัติของบริษัท (Authority Limit)

องค์ประกอบและการแต่งตั้งคณะกรรมการ บจ. ไทยแอร์เอเชีย

องค์ประกอบและการแต่งตั้ง ถอดถอน หรือพ้นจากตำแหน่งกรรมการ บจ. ไทยแอร์เอเชียนั้น
จะมีกำหนดไว้ในข้อบังคับซึ่งสามารถสรุปสาระสำคัญได้ดังนี้

1.  คณะกรรมการของ บจ. ไทยแอร์เอเชีย ประกอบด้วยกรรมการจำนวนไม่เกิน 9 คน
    จำนวนกรรมการจะได้รับการเสนอชื่อดังนี้

    1.  กรรมการจำนวนไม่เกิน 2 คน จะได้รับการเสนอชื่อโดยผู้ถือหุ้นกลุ่ม ก.
        (“กรรมการกลุ่ม ก.”)

    2.  กรรมการจำนวนไม่เกิน 3 คน จะได้รับการเสนอชื่อโดยผู้ถือหุ้นกลุ่ม ข.
        (“กรรมการกลุ่ม ข.”)

    3.  กรรมการจำนวนไม่เกิน 4 คนเป็นกรรมการอิสระ

  หมายเหตุ กรรมการกลุ่ม ก คือ บุคคลที่ได้รับการเสนอชื่อโดย AAI
  และได้รับการแต่งตั้งเป็นกรรมการ

  กรรมการกลุ่ม ข คือ บุคคลที่ได้รับการเสนอชื่อโดย บมจ. เอเชีย เอวิเอชั่น
  และได้รับการแต่งตั้งเป็นกรรมการ

2.  ในการประชุมใหญ่สามัญผู้ถือหุ้นทุกครั้ง
    ผู้เป็นกรรมการจะต้องออกจากตำแหน่งโดยจำนวนหนึ่งในสาม
    หรือจำนวนใกล้ที่สุดกับส่วนหนึ่งในสาม กรรมการผู้ออกจากตำแหน่งไปแล้วนั้น
    มีสิทธิที่จะได้รับเลือกให้เข้ารับตำแหน่งได้อีก

ถ้าตำแหน่งว่างลงในคณะกรรมการไม่ว่าด้วยเหตุใด นอกเหนือจากการออกตามวาระ
คณะกรรมการอาจแต่งตั้งผู้ที่ได้รับการเสนอชื่อโดยผู้ถือหุ้นกลุ่มเดียวกับกรรมการผู้ซึ่งพ้นจากตำแหน่งไปนั้นเข้าเป็นกรรมการให้เต็มที่ว่างก็ได้
บุคคลที่ได้รับการแต่งตั้งเช่นว่านี้จะอยู่ในตำแหน่งได้เพียงเท่ากำหนดระยะเวลาที่กรรมการซึ่งตนเข้าดำรงตำแหน่งแทนนั้นชอบที่จะอยู่ได้

การคัดเลือกกรรมการอิสระ

คุณสมบัติของกรรมการอิสระ

การคัดเลือกกรรมการอิสระเหมือนกันกับของ บมจ. เอเชีย เอวิเอชั่น
(โปรดพิจารณารายละเอียดเพิ่มเติมในส่วนนี้ของ บมจ. เอเชีย เอวิเอชั่น)

  การประชุมคณะกรรมการ บจ. ไทยแอร์เอเชีย

รายละเอียดการเข้าประชุมคณะกรรมการ บจ. ไทยแอร์เอเชีย ในปี 2555

+-----------------------------------+----------------------------------+
| ชื่อ                                | จำนวนครั้งที่เข้าประชุม/การประชุมทั้งหมด  |
+===================================+==================================+
|                                   | ปี 2555                           |
+-----------------------------------+----------------------------------+
| 1.  นายอารักษ์ ชลธาร์นนท์¹            | 0/4                              |
+-----------------------------------+----------------------------------+
| 2.  นายแอนโทนี่ ฟรานซิส เฟอร์นานเดส   | 1/4                              |
+-----------------------------------+----------------------------------+
| 3.  นายคามารูดิน บิน เมอรานัน         | 2/4                              |
+-----------------------------------+----------------------------------+
| 4.  นายทัศพล แบเลเว็ลด์              | 4/4                              |
+-----------------------------------+----------------------------------+
| 5.  นายพรอนันต์ เกิดประเสริฐ          | 4/4                              |
+-----------------------------------+----------------------------------+
| 6.  นายปรีชญา รัศมีธานินทร์            | 4/4                              |
+-----------------------------------+----------------------------------+
| 7.  นายณัฐวุฒิ เภาโบรมย์              | 3/4                              |
+-----------------------------------+----------------------------------+
| 8.  นายอาหมัด ฟาริด บิน ริดซวน        | 0/4                              |
+-----------------------------------+----------------------------------+

หมายเหตุ ¹ ได้รับแต่งตั้งเป็นกรรมการของ บจ. ไทยแอร์เอเชีย เมื่อวันที่ 11 มกราคม 2556

1.  คณะกรรมการตรวจสอบ

คณะกรรมการตรวจสอบของ บจ. ไทยแอร์เอเชีย ประกอบด้วยกรรมการอิสระจำนวน 3 ท่าน
และมีคุณสมบัติครบถ้วนตามที่กำหนดโดยประกาศคณะกรรมการกำกับตลาดทุน และตลาดหลักทรัพย์ฯ
โดย ณ วันที่ 31 ธันวาคม 2555 คณะกรรมการตรวจสอบของ บจ. ไทยแอร์เอเชีย
ประกอบด้วยกรรมการที่มีรายชื่อ ดังนี้

+-------------------------------------+--------------------------------+
| ชื่อ                                  | ตำแหน่ง                         |
+=====================================+================================+
| 1.  นายอารักษ์ ชลธาร์นนท์¹              | ประธานกรรมการตรวจสอบ           |
+-------------------------------------+--------------------------------+
| 2.  นายณัฐวุฒิ เภาโบรมย์                | กรรมการตรวจสอบ                 |
+-------------------------------------+--------------------------------+
| 3.  นายอาหมัด ฟาริด บิน ริดซวน          | กรรมการตรวจสอบ                 |
+-------------------------------------+--------------------------------+

หมายเหตุ ¹ ได้รับแต่งตั้งเป็นกรรมการของ บจ. ไทยแอร์เอเชีย เมื่อวันที่ 11 มกราคม 2556

นายณัฐวุฒิ เภาโบรมย์
เป็นกรรมการตรวจสอบที่มีความรู้และประสบการณ์เพียงพอในการสอบทานความน่าเชื่อถือของงบการเงินของ
บจ. ไทยแอร์เอเชีย

โดยมีนางสาวดวงพร ตันติวิวัฒน์เป็นเลขานุการคณะกรรมการตรวจสอบ

ขอบเขตอำนาจหน้าที่และความรับผิดชอบของคณะกรรมการตรวจสอบ

ขอบเขตอำนาจหน้าที่และความรับผิดชอบของคณะกรรมการตรวจสอบเหมือนกันกับของ บมจ. เอเชีย
เอวิเอชั่น (โปรดพิจารณารายละเอียดเพิ่มเติมในส่วนนี้ของ บมจ. เอเชีย เอวิเอชั่น)

การคัดเลือกกรรมการตรวจสอบ

การคัดเลือกกรรมการตรวจสอบเหมือนกันกับของ บมจ. เอเชีย เอวิเอชั่น
(โปรดพิจารณารายละเอียดเพิ่มเติมในส่วนนี้ของ บมจ. เอเชีย เอวิเอชั่น)

1.  คณะกรรมการบริหารความเสี่ยง

ณ วันที่ 31 ธันวาคม 2555 คณะกรรมการบริหารความเสี่ยงของ บจ. ไทยแอร์เอเชีย
ประกอบด้วยกรรมการที่มีรายชื่อ ดังนี้

+--------------------------+-------------------------------------------+
| ชื่อ                       | ตำแหน่ง                                    |
+==========================+===========================================+
| 1.  นายทัศพล แบเลเว็ลด์     | ประธานกรรมการบริหารความเสี่ยง                |
+--------------------------+-------------------------------------------+
| 2.  นายพรอนันต์ เกิดประเสริฐ | กรรมการบริหารความเสี่ยง                      |
+--------------------------+-------------------------------------------+
| 3.  นาวาอากาศเอกธนภัทร    | กรรมการบริหารความเสี่ยง                      |
|     งามปลั่ง               |                                           |
+--------------------------+-------------------------------------------+
| 4.  นายปรีชญา รัศมีธานินทร์   | กรรมการบริหารความเสี่ยง                      |
+--------------------------+-------------------------------------------+
| 5.  หม่อมหลวงบวรนวเทพ     | กรรมการบริหารความเสี่ยง                      |
|     เทวกุล                |                                           |
+--------------------------+-------------------------------------------+
| 6.  นายสันติสุข คล่องใช้ยา    | กรรมการบริหารความเสี่ยง                      |
+--------------------------+-------------------------------------------+
| 7.  นายณัฐวัชร์ ศิริวงศ์ศาล    | กรรมการบริหารความเสี่ยง                      |
+--------------------------+-------------------------------------------+

  ขอบเขตอำนาจหน้าที่และความรับผิดชอบของคณะกรรมการบริหารความเสี่ยง

1.  กำหนดนโยบายในเรื่องของการบริหารความเสี่ยงให้ครอบคลุมถึงความเสี่ยงต่างๆ
    ในการบริหารงาน

2.  พิจารณาและอนุมัติแผนบริหารความเสี่ยง

3.  จัดให้มีคณะทำงานบริหารความเสี่ยงตามความจำเป็น
    โดยสนับสนุนคณะทำงานบริหารความเสี่ยงในด้านบุคลากร งบประมาณ
    และทรัพยากรอื่นที่จำเป็น ให้สอดคล้องกับขอบเขตความรับผิดชอบ

4.  ติดตามการดำเนินการบริหาร ความเสี่ยงตั้งแต่เริ่มกระบวนการที่จะบ่งชี้ให้ทราบถึงความเสี่ยง
    รวมทั้งวิเคราะห์ ประเมินผล จัดการติดตามและรายงานอย่างเป็นระบบ

5.  ให้การสนับสนุนให้มีการแนะนำกระบวนการบริหารความเสี่ยงแก่หน่วยงานภายในต่างๆ
    ตลอดจน ติดตามและประเมินผลอย่างต่อเนื่อง

6.  รายงานต่อคณะกรรมการบริษัทอย่างสม่ำเสมอที่เกี่ยวกับความเสี่ยงและการจัดการกับความเสี่ยงที่สำคัญ

  คณะผู้บริหาร (ตามคำนิยามผู้บริหาร* ของประกาศคณะกรรมการ ก.ล.ต. ที่ กจ. 17/2551
  เรื่อง การกำหนดบทนิยามในประกาศเกี่ยวกับการออกและเสนอขายหลักทรัพย์
  (รวมทั้งที่มีการแก้ไขเพิ่มเติม))

  ณ วันที่ 31 ธันวาคม 2555 รายชื่อผู้บริหารของ บจ. ไทยแอร์เอเชีย มีดังต่อไปนี้

+--------------------------+-------------------------------------------+
| ชื่อ                       | ตำแหน่ง                                    |
+==========================+===========================================+
| -   นายทัศพล แบเลเว็ลด์     | ประธานเจ้าหน้าที่บริหาร                        |
+--------------------------+-------------------------------------------+
| -   นายพรอนันต์ เกิดประเสริฐ | ประธานเจ้าหน้าที่บริหารการเงิน                  |
+--------------------------+-------------------------------------------+
| -   นายปรีชญา รัศมีธานินทร์   | ผู้อำนวยการฝ่ายวิศวกรรม                       |
+--------------------------+-------------------------------------------+
| -   นาวาอากาศเอกธนภัทร    | ผู้อำนวยการฝ่ายปฏิบัติการการบิน                  |
|     งามปลั่ง               |                                           |
+--------------------------+-------------------------------------------+
| -   นายสันติสุข คล่องใช้ยา    | ผู้อำนวยการฝ่ายการพาณิชย์                      |
+--------------------------+-------------------------------------------+
| -   หม่อมหลวงบวรนวเทพ     | ผู้อำนวยการฝ่ายพัฒนาธุรกิจ                      |
|     เทวกุล                |                                           |
+--------------------------+-------------------------------------------+
| -   นายณัฐวัชร์ ศิริวงศ์ศาล    | ผู้อำนวยการฝ่ายรายได้พิเศษ                     |
+--------------------------+-------------------------------------------+

  หมายเหตุ *ผู้บริหาร หมายความว่า ผู้จัดการ
  หรือผู้ดำรงตำแหน่งระดับบริหารสี่รายแรกนับต่อจากผู้จัดการลงมา
  ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
  และให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

  ขอบเขตอำนาจหน้าที่และความรับผิดชอบของประธานเจ้าหน้าที่บริหาร(Chief Executive
  Officer)

1.  รับผิดชอบ ดูแล บริหาร การดำเนินงาน และ/หรือ การบริหารงานประจำวันของ บจ.
    ไทยแอร์เอเชีย รวมถึงการกำกับดูแลการดำเนินงานโดยรวม เพื่อให้เป็นไปตามนโยบาย
    กลยุทธ์ทางธุรกิจ เป้าหมายและแผนการดำเนินงาน เป้าหมายทางการเงิน
    และงบประมาณของ บจ. ไทยแอร์เอเชีย ที่ได้รับอนุมัติจากคณะกรรมการ บจ.
    ไทยแอร์เอเชีย และ/หรือ มติที่ประชุมผู้ถือหุ้น

2.  กำหนดโครงสร้างองค์กร วิธีการบริหาร รวมถึงการคัดเลือก การฝึกอบรม การว่าจ้าง
    และการเลิกจ้างพนักงาน และกำหนดอัตราค่าจ้าง เงินเดือน ค่าตอบแทน โบนัส
    และสวัสดิการต่างๆ สำหรับพนักงาน

3.  ติดตามและรายงานสภาวะ ฐานะของ บจ. ไทยแอร์เอเชีย
    เสนอแนะทางเลือกและกลยุทธ์ที่สอดคล้องกับนโยบายและสภาพตลาด

4.  ดูแลและควบคุมการปฏิบัติงานด้านต่างๆ ของ บจ. ไทยแอร์เอเชีย อาทิ การเงิน
    การบริหารความเสี่ยง การควบคุมภายใน งานด้านปฏิบัติการและงานด้านสนับสนุนต่างๆ
    และงานทรัพยากร

5.  เป็นตัวแทน บจ. ไทยแอร์เอเชีย
    ตลอดจนมีอำนาจมอบหมายในการติดต่อกับหน่วยงานราชการและหน่วยกำกับดูแลอื่นๆ

6.  ดูแลติดต่อสื่อสารกับสาธารณชน ผู้ถือหุ้น ลูกค้า และพนักงาน
    เพื่อเสริมชื่อเสียงและภาพพจน์ที่ดีของ
    บจ. ไทยแอร์เอเชีย

7.  มีอำนาจในการออก แก้ไข เพิ่มเติม ปรับปรุง ระเบียบ คำสั่ง
    และข้อบังคับเกี่ยวกับการทำงานของ
    บจ. ไทยแอร์เอเชีย เช่น การบรรจุ แต่งตั้ง ถอดถอน และวินัยพนักงานและลูกจ้าง
    การกำหนดเงินเดือนและเงินอื่นๆ รวมตลอดถึงการสงเคราะห์และสวัสดิการต่างๆ

8.  พิจารณา เจรจาต่อรอง และอนุมัติการเข้าทำนิติกรรมสัญญา และ/หรือการดำเนินการใดๆ
    ที่เกี่ยวข้องกับการดำเนินงาน และ/หรือการบริหารงานประจำวันของ บจ. ไทยแอร์เอเชีย
    ทั้งนี้ ภายใต้วงเงินที่อนุมัติโดยคณะกรรมการ บจ. ไทยแอร์เอเชีย
    ตามตารางอำนาจอนุมัติของบริษัท (Authority Limit)

9.  มีอำนาจ หน้าที่ และความรับผิดชอบใดๆ
    ตามที่ได้รับมอบหมายหรือตามนโยบายที่ได้รับมอบหมายจากคณะกรรมการ บจ. ไทยแอร์เอเชีย

ให้มีอำนาจในการมอบอำนาจช่วง และ/หรือ มอบหมายให้บุคคลอื่นปฏิบัติงานเฉพาะอย่างแทนได้
โดยการมอบอำนาจช่วง และ/หรือ
การมอบหมายดังกล่าวให้อยู่ภายในขอบเขตแห่งการมอบอำนาจตามหนังสือมอบอำนาจที่ให้ไว้
และ/หรือ ให้เป็นไปตามระเบียบ ข้อกำหนด หรือคำสั่งที่คณะกรรมการของบริษัทได้กำหนดไว้ ทั้งนี้
การมอบหมายอำนาจหน้าที่และความรับผิดชอบของประธานเจ้าหน้าที่บริหารนั้น
จะต้องไม่มีลักษณะเป็นการมอบอำนาจ หรือมอบอำนาจช่วงที่ทำให้ประธานเจ้าหน้าที่บริหาร
หรือผู้รับมอบอำนาจจากประธานเจ้าหน้าที่บริหาร
สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์
หรือประกาศคณะกรรมการกำกับตลาดทุน) อาจมีส่วนได้เสีย หรืออาจได้รับประโยชน์ในลักษณะใดๆ
หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อยของบริษัท
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่ที่ประชุมผู้ถือหุ้นหรือคณะกรรมการบริษัทได้พิจารณาอนุมัติไว้

  การสรรหากรรมการและผู้บริหารของ บจ. ไทยแอร์เอเชีย

บจ. ไทยแอร์เอเชีย ไม่มีการจัดตั้งคณะกรรมการสรรหา (Nominating Committee)
เมื่อกรรมการที่ดำรงตำแหน่งครบวาระ หรือมีเหตุจำเป็นที่จะต้องแต่งตั้งกรรมการเพิ่ม
คณะกรรมการที่ดำรงตำแหน่งในปัจจุบันจะพิจารณาคัดเลือกกรรมการโดยใช้หลักเกณฑ์และวิธีการสรรหา
โดยพิจารณาถึงความรู้ความสามารถ รวมถึงประสบการณ์การทำงาน
ประกอบการพิจารณาเพื่อกำหนดตัวบุคคลที่มีความเหมาะสมทั้งด้านประสบการณ์ ความรู้
ความสามารถที่จะเป็นประโยชน์ต่อบริษัทฯ เข้ามาเป็นกรรมการ ทั้งนี้
บุคคลที่ได้รับการแต่งตั้งให้ดำรงตำแหน่งกรรมการของ บจ. ไทยแอร์เอเชีย
จะต้องมีคุณสมบัติครบถ้วนตามที่กฎหมายที่เกี่ยวข้องกำหนด
โดยภายหลังจากที่ประชุมคณะกรรมการมีมติแต่งตั้งแล้ว
จะเสนอรายชื่อกรรมการดังกล่าวต่อที่ประชุมผู้ถือหุ้นเพื่อพิจารณาอนุมัติต่อไป (ตามแต่ละกรณี) ทั้งนี้
มติที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุม และออกเสียงลงคะแนน

  ค่าตอบแทนกรรมการและผู้บริหาร

ค่าตอบแทนของกรรมการ และผู้บริหารของ บมจ. เอเชีย เอวิเอชั่น

1.  ค่าตอบแทนที่เป็นตัวเงิน สำหรับปีสิ้นสุดวันที่ 31 ธันวาคม 2555

(1) ค่าตอบแทนที่เป็นตัวเงินของกรรมการบริษัทที่ไม่ได้เป็นผู้บริหารรวม 4 ท่าน เป็นจำนวนทั้งสิ้น
    3.5 ล้านบาท โดยค่าตอบแทนดังกล่าวเป็นค่าตอบแทนในรูปแบบเงินเดือนและค่าเบี้ยประชุม
    ดังนี้

+--------------------------------------------+-------------------------+
| ชื่อ-นามสกุล/ตำแหน่ง                           | ค่าตอบแทนรวม (บาท)       |
+--------------------------------------------+-------------------------+
| 1.  นายอารักษ์ ชลธาร์นนท์ /                    | 250,000                 |
|     ประธานกรรมการตรวจสอบ                   |                         |
+--------------------------------------------+-------------------------+
| 2.  นายดิสธร วัชโรทัย / กรรมการตรวจสอบ        | 1,110,000               |
+--------------------------------------------+-------------------------+
| 3.  นายณัฐวุฒิ เภาโบรมย์ / กรรมการตรวจสอบ      | 1,110,000               |
+--------------------------------------------+-------------------------+
| 4.  นายพงศธร สิริโยธิน / ประธานกรรมการตรวจสอบ | 1,030,000               |
|     *                                      |                         |
+--------------------------------------------+-------------------------+

  * ลาออกจากตำแหน่งเมื่อวันที่ 21 กันยายน 2555

(2) ในปี 2555 บมจ. เอเชีย เอวิเอชั่น มิได้จ่ายค่าตอบแทนรวมที่เป็นตัวเงินของผู้บริหาร

    1.  ค่าตอบแทนอื่น

  สิทธิประโยชน์ด้านบัตรโดยสาร

กรรมการ บมจ. เอเชีย เอวิเอชั่น (รวมทั้งบุคคลในครอบครัว หมายถึง สามี ภริยา
และบุตรที่ชอบด้วยกฎหมาย) ได้รับสิทธิประโยชน์ด้านบัตรโดยสารให้เปล่าเพื่อการเดินทางไป-กลับ
ในทุกเส้นทางบินจำนวน 1 ครั้งต่อเดือน จำนวนรวมทั้งสิ้น 12 ครั้งต่อปี
ซึ่งกรรมการจะได้รับสิทธิดังกล่าว เฉพาะในขณะดำรงตำแหน่งกรรมการของ บมจ. เอเชีย
เอวิเอชั่น เท่านั้น

ค่าตอบแทนของกรรมการและผู้บริหารของ บจ. ไทยแอร์เอเชีย ที่เป็นธุรกิจหลัก

1.  ค่าตอบแทนที่เป็นตัวเงิน

  (ก) ค่าตอบแทนที่เป็นตัวเงินของกรรมการบริษัทที่ไม่ได้เป็นผู้บริหารรวม 2 ท่าน
  เป็นจำนวนทั้งสิ้น 0.7 ล้านบาท
  โดยค่าตอบแทนดังกล่าวเป็นค่าตอบแทนในรูปแบบเงินเดือนและค่าเบี้ยประชุม ดังนี้

+--------------------------------------------+-------------------------+
| ชื่อ-นามสกุล/ตำแหน่ง                           | ค่าตอบแทนรวม (บาท)       |
+--------------------------------------------+-------------------------+
| 1.  นายณัฐวุฒิ เภาโบรมย์ / กรรมการตรวจสอบ      | 280,000                 |
+--------------------------------------------+-------------------------+
| 2.  นายพงศธร สิริโยธิน / ประธานกรรมการตรวจสอบ | 400,000                 |
|     *                                      |                         |
+--------------------------------------------+-------------------------+

  * ลาออกจากตำแหน่งเมื่อวันที่ 21 กันยายน 2555

  (ข) ในปี 2555 บจ. ไทยแอร์เอเชีย มีการจ่ายค่าตอบแทนแก่ประธานเจ้าหน้าที่บริหาร
  และผู้บริหารรวม 7 รายเป็นจำนวนเงินทั้งสิ้น 58.0 ล้านบาท
  โดยค่าตอบแทนดังกล่าวเป็นค่าตอบแทนในรูปแบบเงินเดือน และโบนัส

1.  ค่าตอบแทนอื่น

  สิทธิประโยชน์ด้านบัตรโดยสาร

กรรมการของ บจ. ไทยแอร์เอเชีย(รวมทั้งบุคคลในครอบครัว หมายถึง สามี ภริยา
และบุตรที่ชอบด้วยกฎหมาย) ได้รับสิทธิประโยชน์ด้านบัตรโดยสารให้เปล่าเพื่อการเดินทางไป-กลับ
ในทุกเส้นทางบินจำนวน 1 ครั้งต่อเดือน จำนวนรวมทั้งสิ้น 12 ครั้งต่อปี
ซึ่งกรรมการจะได้รับสิทธิดังกล่าว เฉพาะในขณะที่ดำรงตำแหน่งกรรมการของ บจ. ไทย
แอร์เอเชีย เท่านั้น

  บุคลากรและการฝึกอบรม

ข้อมูลทั่วไป

บมจ. เอเชีย เอวิเอชั่น

ตั้งแต่ 31 ธันวาคม 2554 พนักงานของ บมจ. เอเชีย เอวิเอชั่น
ได้ถูกโอนย้ายไปเป็นพนักงานของ บจ. ไทย
แอร์เอเชีย แล้วทั้งหมด

บจ. ไทยแอร์เอเชีย

ณ วันที่ 31 ธันวาคม 2555 บจ.ไทยแอร์เอเชีย มีพนักงานรวมทั้งสิ้นจำนวน 2,222 คน ตามลำดับ
โดยแบ่งตามหน้าที่ และภูมิศาสตร์ ได้ดังนี้

  --------------------------------------------- -------------------------
  แบ่งตามหน้าที่                                    ณ วันที่ 31 ธันวาคม2555

  นักบินและนักบินผู้ช่วย                               260

  ลูกเรือ                                         483

  การดำเนินการภาคพื้นดิน                            873

  วิศวกรรม                                       191

  การตลาด                                       17

  สำนักงานใหญ่                                    238

  อื่นๆ                                           160

  รวม                                           2,222
  --------------------------------------------- -------------------------

  -----------------------------------------------------------------------
  ภูมิศาสตร์                                       ณ วันที่ 31 ธันวาคม2555
  --------------------------------------------- -------------------------
  กรุงเทพฯ                                       1,737

  ภูเก็ต                                          154

                                                

  เชียงใหม่                                       94

  อื่นๆ                                           237

  รวม                                           2,222
  -----------------------------------------------------------------------

บริษัทฯ และบจ. ไทยแอร์เอเชีย
ตระหนักถึงความจำเป็นในการประกันความต่อเนื่องในการบริหารจัดการของ บจ. ไทยแอร์เอเชีย
เพื่อรักษาข้อได้เปรียบของ บจ. ไทยแอร์เอเชีย ให้เหนือกว่าคู่แข่ง ทั้งนี้ กรรมการของบริษัทฯ
และบจ. ไทยแอร์เอเชีย เชื่อว่า ความสำเร็จอย่างต่อเนื่องของ บจ. ไทยแอร์เอเชีย
ขึ้นอยู่กับปัจจัยหลายอย่าง ซึ่งรวมถึงการสนับสนุนและความทุ่มเทของผู้บริหารของบริษัทฯ และบจ.
ไทยแอร์เอเชีย ทั้งนี้ บริษัทฯ และบจ. ไทยแอร์เอเชีย ได้ปรับใช้กลยุทธ์ด้านทรัพยากรบุคคล
ซึ่งรวมถึงค่าตอบแทนที่สามารถแข่งขันได้ การสรรหาที่สอดคล้องกับวัตถุประสงค์
และแผนการพัฒนาและสืบทอดงาน

การสูญเสียบุคลากรหลักใดๆ อาจส่งผลกระทบในทางลบอย่างมีนัยสำคัญต่อ บมจ. เอเชีย เอวิเอชั่น
และบจ. ไทยแอร์เอเชียข้อคิดเห็นดังกล่าวส่งผลให้ บจ. ไทยแอร์เอเชีย
พยายามสร้างแรงจูงใจและรักษาพนักงานของ บจ. ไทยแอร์เอเชีย
ผ่านการให้สิ่งจูงใจบนพื้นฐานของผลการปฏิบัติงาน
และยกระดับทักษะและความสามารถของพนักงานด้วยการให้การฝึกอบรม ในด้านนี้ บจ.
ไทยแอร์เอเชีย ให้พนักงานเข้าร่วมการประชุมและเข้ารับการฝึกอบรมอย่างต่อเนื่อง
เพื่อให้พนักงานได้รับและยกระดับทักษะและความสามารถที่เกี่ยวข้อง
(ทั้งในด้านการปฏิบัติงานและการพัฒนา) โดยสอดคล้องกับวัตถุประสงค์ของธุรกิจ
การฝึกอบรมขณะปฏิบัติงานเป็นแนวทางสำคัญอีกประการหนึ่งในการถ่ายโอนความรู้จากผู้เชี่ยวชาญไปยังพนักงานใหม่หรือพนักงานระดับล่าง
การลงทุนในทรัพยากรมนุษย์ช่วยเพิ่มความสามารถของพนักงานที่มีอยู่ในบจ. ไทยแอร์เอเชีย
นอกจากนี้
กิจกรรมด้านการพัฒนาเหล่านี้ยังช่วยเตรียมความพร้อมให้แก่พนักงานฝ่ายบริหารระดับล่างและระดับกลาง
เพื่อเตรียมความพร้อมในการรับผิดชอบงานของผู้บริหารระดับสูงอย่างต่อเนื่อง

  ข้อพิพาทด้านแรงงานที่สำคัญในช่วง 3 ปีที่ผ่านมา

-ไม่มีข้อพิพาทแรงงานที่สำคัญในช่วง 3 ปีที่ผ่านมา-

  ค่าตอบแทนบุคลากร

  ค่าตอบแทนรวมของพนักงาน

บมจ. เอเชีย เอวิเอชั่น

สำหรับปี 2555 บมจ. เอเชีย เอวิเอชั่น ไม่มีการจ่ายค่าตอบแทนแก่พนักงานเนื่องจากตั้งแต่ 31
ธันวาคม 2554 พนักงานของ บมจ. เอเชีย เอวิเอชั่น ได้ถูกโอนย้ายไปเป็นพนักงานของ บจ.
ไทยแอร์เอเชีย แล้วทั้งหมด

บจ. ไทยแอร์เอเชีย

สำหรับปี 2555 บจ. ไทยแอร์เอเชีย มีการจ่ายผลตอบแทนให้แก่พนักงานในลักษณะต่างๆ ได้แก่
เงินเดือน เงินโบนัส ค่าล่วงเวลา เงินสมทบกองทุนสำรองเลี้ยงชีพ และค่าตอบแทนอื่น เป็นจำนวน
1,863.8 ล้านบาท

  กองทุนสำรองเลี้ยงชีพ

บมจ. เอเชีย เอวิเอชั่น และ บจ. ไทยแอร์เอเชีย ได้จัดตั้งกองทุนสำรองเลี้ยงชีพ
ตามพระราชบัญญัติกองทุนสำรองเลี้ยงชีพ พ.ศ. 2530 (รวมทั้งที่มีการแก้ไขเพิ่มเติม) โดย บมจ.
เอเชีย เอวิเอชั่น และ บจ. ไทยแอร์เอเชีย สมทบเงินร้อยละ 3-10
ของเงินเดือนของพนักงานเข้ากองทุนสำรองเลี้ยงชีพ
และพนักงานจ่ายเงินสะสมเข้ากองทุนในอัตราร้อยละ 3-10 ของเงินเดือนของพนักงานแต่ละราย
ทั้งนี้ บมจ. เอเชีย เอวิเอชั่น ไม่มีพนักงานแล้ว

  นโยบายในการพัฒนาบุคลากร

การฝึกอบรม

นักบิน

นักเรียนการบินทุกคนของ บจ. ไทยแอร์เอเชีย จะลงทะเบียนเข้าฝึกอบรมใน บจ.
บางกอกเอวิเอชั่น เซ็นเตอร์ ซึ่งเป็นการเข้าฝึกอบรมในประเทศ (“BAC”) โดย BAC
มีอุปกรณ์ฝึกอบรมที่ทันสมัย และได้รับใบรับรองจากสำนักงานบริการการบินแห่งชาติ (FAA)
ข้อกำหนดการบินร่วมกัน (JAR) และสำนักงานการบินพลเรือน (CAA)
รวมทั้งมีหลักสูตรที่ได้มาตรฐาน บจ. ไทยแอร์เอเชีย ไม่ได้เลือกปฏิบัติในการสรรหานักเรียนการบิน
และพนักงานจากหลายแผนกสามารถสอบเข้าหลักสูตรได้ ทั้งนี้
นักเรียนการบินมักจะจบการศึกษาหลังจากฝึกอบรมนาน 1 ปี หลังจากนั้น
นักเรียนเหล่านี้ต้องฝึกฝนด้วยระบบจำลองการบิน (Simulator) เพื่อขับเครื่องบินรุ่นแอร์บัส
เอ320 บจ. ไทยแอร์เอเชีย ให้ความช่วยเหลือนักเรียนการบินในการให้เงินสนับสนุนค่าฝึกอบรม
โดยมีข้อผูกมัดตามสัญญาเพื่อแลกกับการที่นักเรียนต้องให้คำมั่นว่าจะทำงานกับ บจ. ไทยแอร์เอเชีย
เป็นระยะเวลา 10 ปี นอกจากนี้ บจ. ไทยแอร์เอเชีย
ยังสรรหานักบินผู้มีประสบการณ์จากสายการบินอื่นๆ ณ วันที่ 31 ธันวาคม 2555 บจ.
ไทยแอร์เอเชีย มี นักบิน 260 คน และคาดว่าจะต้องการนักบินรวมทั้งสิ้นประมาณ 480 คนภายในปี
2559

นักบินที่ได้รับการสรรหามาใหม่ของ บจ. ไทยแอร์เอเชีย
ซึ่งยังไม่ผ่านการฝึกอบรมเพื่อขับแบบของอากาศยานโดยเฉพาะจะต้องผ่านการฝึกอบรมดังกล่าวเสียก่อน
ทั้งนี้ แบบของอากาศยานคือการจัดหมวดหมู่ที่อนุญาตให้นักบินคนหนึ่งขับอากาศยานแบบหนึ่งโดยเฉพาะ
ปัจจุบัน นักบินใช้ระบบจำลองการบินของเครื่องบินรุ่นแอร์บัส เอ320 ซึ่งดำเนินการโดย AirAsia
Academy ซึ่งตั้งอยู่ในกัวลาลัมเปอร์

ลูกเรือ

โครงการฝึกอบรมลูกเรือระยะเวลา 60 วัน จัดขึ้นที่ AirAsia Academy ในกัวลาลัมเปอร์
และที่สำนักงานของ บจ. ไทยแอร์เอเชีย ในกรุงเทพฯ
การฝึกอบรมทั้งหมดดำเนินการโดยผู้ฝึกสอนลูกเรือและนักบินของ บจ. ไทยแอร์เอเชีย
โดยหลักสูตรต่างๆ ครอบคลุมถึงวิธีการปฏิบัติด้านความปลอดภัยในกรณีฉุกเฉิน การปฐมพยาบาล
การฝึกความคุ้นเคยในห้องโดยสาร การบิน การประกาศต่อสาธารณะ การดูแลทรงผม
และการดูแลผู้โดยสาร การขายสินค้าบนอากาศยาน และทักษะด้านการขาย ทั้งนี้
องค์ประกอบด้านความปลอดภัยและกฎระเบียบของโครงการนี้ได้รับการรับรองจากกรมการบินพลเรือน

อนึ่ง ลูกเรือต้องพูดภาษาอังกฤษและเข้ารับการฝึกอบรมอย่างต่อเนื่อง เช่น
การฝึกอบรมเกี่ยวกับการบริหารจัดการทรัพยากรขององค์กร การจัดการสินค้าอันตราย
การรับมือผู้โดยสารที่ประพฤติตัวไม่เหมาะสม และหลักสูตรการระบุตัวผู้ก่อการร้าย นอกจากนี้
ลูกเรือยังต้องเข้าร่วมหลักสูตรทบทวนความรู้ว่าด้วยวิธีการปฏิบัติด้านความปลอดภัยในกรณีฉุกเฉินและการปฐมพยาบาลทุกปี

พนักงานภาคพื้นดิน

บุคลากรให้บริการลูกค้าภาคพื้นดินผ่านโครงการฝึกอบรมด้านการบริการลูกค้า ซึ่งจัดขึ้นที่ AirAsia
Academy ในกัวลาลัมเปอร์
โดยครอบคลุมถึงการฝึกอบรมในระบบการสำรองที่นั่งและการลงทะเบียนขึ้นอากาศยาน
(check-in) ของ บจ.
ไทยแอร์เอเชีย วิธีปฏิบัติด้านการติดตามสัมภาระของผู้โดยสาร และการบริการลูกค้า
พนักงานภาคพื้นดินเข้ารับการฝึกอบรมตลอดทั้งปี เช่น การฝึกอบรมเพื่อแยกแยะสินค้าอันตราย
การปฐมพยาบาล และการรับมือภัยคุกคามจากระเบิด

นอกจากนี้ บุคลากรประจำภาคพื้นดินยังผ่านการฝึกอบรมด้านการให้บริการในลานจอด (Ramp
Training) เป็นระยะเวลา 2-3 สัปดาห์ ซึ่งเกี่ยวข้องกับการขับยานพาหนะบนลานจอด
การบรรทุกของขึ้นอากาศยานและการขนถ่ายของออกจากอากาศยาน การให้สัญญาณรับส่งอากาศยาน
การลากจูงอากาศยาน ความปลอดภัยของลานจอด และการวิธีการปฏิบัติในกรณีฉุกเฉิน นอกจากนี้
พนักงานใหม่ยังต้องเรียนรู้เกี่ยวกับข้อบังคับด้านการบินพลเรือน แผนผังของอากาศยาน
และข้อบังคับว่าด้วยการเคลื่อนย้ายของยานพาหนะภายในท่าอากาศยาน

วิศวกร

วิศวกรทั้งหมดของ บจ. ไทยแอร์เอเชีย ได้รับการฝึกอบรมที่ AirAsia Academy
ในกัวลาลัมเปอร์ หลักสูตรการฝึกอบรมมีระยะเวลา 45 วัน โดยมีการฝึกอบรมขณะปฏิบัติเพิ่มเติมอีก
3 เดือน และการทดสอบภายหลังโดยแผนกรับประกันคุณภาพ (Quality Assurance
Department) ของ บจ. ไทยแอร์เอเชีย ทั้งนี้ วิศวกรของ บจ. ไทยแอร์เอเชีย
ตอบแทนด้วยการให้คำมั่นว่าจะทำงานให้ บจ. ไทยแอร์เอเชีย เป็นเวลา 2 ปี วิศวกรของ บจ.
ไทยแอร์เอเชีย ประจำการอยู่ที่ฐานปฏิบัติการการบินของบริษัทฯในกรุงเทพฯ และจังหวัดภูเก็ต

การกำกับดูแลกิจการ

บมจ. เอเชีย เอวิเอชั่น ได้ยึดถือและปฏิบัติตามหลักการกำกับดูแลกิจการที่ดีในการดำเนินกิจการ
ผ่านทางกรรมการ ผู้บริหาร และพนักงาน และถือว่าหลักการกำกับดูแลกิจการที่ดีนั้น
เป็นปัจจัยสำคัญในการส่งเสริมความสำเร็จในภาพรวมของ บมจ. เอเชีย เอวิเอชั่น
ในฐานะที่เป็นองค์กรหนึ่งที่มีความรับผิดชอบต่อสังคม โดยนโยบายการกำกับดูแลกิจการของ บมจ.
เอเชีย เอวิเอชั่น เป็นไปตามแนวทางการกำกับดูแลกิจการที่ดี
ซึ่งเป็นไปตามหลักการกำกับดูแลกิจการที่ดีสำหรับบริษัทจดทะเบียนปี 2549
ตามแนวทางที่ตลาดหลักทรัพย์ฯ กำหนด โดยนโยบายในการกำกับดูแลกิจการที่ดีของ บมจ. เอเชีย
เอวิเอชั่น มีรายละเอียดดังนี้

หลักการกำกับดูแลกิจการที่ดี

บมจ. เอเชีย เอวิเอชั่น
ตระหนักถึงความสำคัญในการปฏิบัติตามหลักบรรษัทภิบาลในการดำเนินธุรกิจ
ดังนั้นคณะกรรมการบมจ. เอเชีย เอวิเอชั่น
จึงได้มีนโยบายปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best
Practices for Directors of Listed Company) ตามแนวทางของตลาดหลักทรัพย์ฯ ทั้งนี้
การกำหนดบทบัญญัติต่าง ๆ จะยึดถือแนวทางให้ปฏิบัติได้จริง นอกจากนี้ บมจ. เอเชีย เอวิเอชั่น
ได้นำหลักการกำกับดูแลกิจการที่ดีสำหรับบริษัทจดทะเบียนปี 2549 (The Principles of Good
Corporate Governance For Listed Companies, 2006) ตามแนวทางที่ตลาดหลักทรัพย์ฯ
กำหนด มาใช้เป็นแนวทางในการพัฒนานโยบายที่ครอบคลุมถึงสิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน บทบาทของผู้มีส่วนได้เสีย
การเปิดเผยข้อมูลและความโปร่งใส ความรับผิดชอบของคณะกรรมการ โดยแบ่งเป็น 5 หมวดได้
ดังนี้

หมวดที่ 1 สิทธิของผู้ถือหุ้น

บมจ. เอเชีย เอวิเอชั่น ตระหนักและให้ความสำคัญถึงสิทธิของผู้ถือหุ้น โดยจะไม่กระทำการใดๆ
ที่เป็นการละเมิดหรือลิดรอนสิทธิของผู้ถือหุ้นรวมทั้งจะส่งเสริมให้ผู้ถือหุ้นได้ใช้สิทธิของตน
โดยสิทธิขั้นพื้นฐานของผู้ถือหุ้น ได้แก่ การซื้อขายหรือการโอนหุ้น การมีส่วนแบ่งในกำไรของ บมจ.
เอเชีย เอวิเอชั่น การได้รับข่าวสารข้อมูล บมจ. เอเชีย เอวิเอชั่น อย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อถอดถอนกรรมการ แต่งตั้งผู้สอบบัญชี
และเรื่องที่มีผลกระทบต่อ บมจ. เอเชีย เอวิเอชั่น เช่น การจัดสรรเงินปันผล
การกำหนดหรือแก้ไขข้อบังคับและหนังสือบริคณห์สนธิ การลดทุนหรือเพิ่มทุน
และการอนุมัติรายการพิเศษ เป็นต้น

ทั้งนี้ บมจ. เอเชีย เอวิเอชั่นจะดำเนินการในเรื่องต่างๆ
ที่เป็นการส่งเสริมและอำนวยความสะดวกในการใช้สิทธิของผู้ถือหุ้น ดังนี้

-   บมจ. เอเชีย เอวิเอชั่น
    จัดส่งหนังสือเชิญประชุมผู้ถือหุ้นและเอกสารประกอบให้แก่ผู้ถือหุ้นเป็นการล่วงหน้าอย่างน้อย 7
    วัน (หรือระยะเวลาอื่นใดตามที่กฎหมายกำหนด)
    โดยหนังสือเชิญประชุมมีรายละเอียดระเบียบวาระการประชุม
    เอกสารประกอบระเบียบวาระต่างๆ พร้อมความเห็นของคณะกรรมการบมจ. เอเชีย
    เอวิเอชั่น หนังสือมอบฉันทะตามที่กระทรวงพาณิชย์กำหนด
    และรายชื่อของกรรมการอิสระเพื่อให้ผู้ถือหุ้นสามารถเลือกที่จะมอบฉันทะให้เข้าประชุมแทนได้
    รวมทั้งแผนที่แสดงสถานที่ประชุม

  นอกจากที่กล่าวข้างต้น หนังสือเชิญประชุม
  จะแจ้งรายละเอียดของเอกสารที่ผู้ถือหุ้นจะต้องนำมาแสดงในวันประชุมด้วย
  เพื่อรักษาสิทธิในการเข้าประชุมและการลงคะแนนเสียง รวมถึงเป็นไปตามข้อบังคับ
  บมจ. เอเชีย เอวิเอชั่น เกี่ยวกับการประชุมผู้ถือหุ้น

  นอกจากนี้ ผู้ถือหุ้นยังสามารถเข้าดูข้อมูลต่างๆ เกี่ยวกับระเบียบวาระการประชุมของบมจ.
  เอเชีย เอวิเอชั่น แต่ละครั้งได้ทางเว็บไซต์ของบมจ. เอเชีย เอวิเอชั่น www.aavplc.com

-   กรณีที่ผู้ถือหุ้นไม่สามารถเข้าร่วมประชุมด้วยตนเอง บมจ. เอเชีย เอวิเอชั่น
    เปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใดๆ เข้าร่วมประชุมแทนได้

-   ในการประชุมผู้ถือหุ้นแต่ละครั้ง ประธานที่ประชุมจะชี้แจงเกี่ยวกับกฎเกณฑ์ที่ใช้ในการประชุม
    รวมถึงขั้นตอนการออกเสียงลงมติ และจัดสรรเวลาในการประชุมอย่างเพียงพอ

-   ในระหว่างการประชุมประธานที่ประชุมได้เปิดโอกาสให้ผู้ถือหุ้นทุกคนมีสิทธิ์เท่าเทียมกัน
    ในการซักถาม แสดงความคิดเห็นและข้อเสนอแนะต่างๆ ได้อย่างเต็มที่
    โดยมีกรรมการและผู้บริหารที่เกี่ยวข้องเข้าร่วมประชุมผู้ถือหุ้นเพื่อตอบคำถามในที่ประชุมพร้อมทั้งรับฟังความคิดเห็นและข้อเสนอแนะต่างๆ
    ของผู้ถือหุ้นเพื่อที่จะนำไปพิจารณา หรือดำเนินการตามสมควรต่อไป
    และเมื่อการประชุมแล้วเสร็จ บมจ. เอเชีย เอวิเอชั่น
    จะจัดทำรายงานการประชุมให้แล้วเสร็จอย่างถูกต้องและสมบูรณ์ภายใน 14
    วันนับจากวันประชุม
    แล้วนำส่งรายงานการประชุมผู้ถือหุ้นดังกล่าวให้กับหน่วยงานที่เกี่ยวข้องภายในเวลาที่กำหนดและเผยแพร่รายงานการประชุมทางเว็บไซต์ของ
    บมจ. เอเชีย เอวิเอชั่น เพื่อให้ผู้ถือหุ้นและบุคคลที่เกี่ยวข้องสามารถตรวจสอบได้

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บมจ. เอเชีย เอวิเอชั่น จะปฏิบัติต่อผู้ถือหุ้นทุกรายอย่างเท่าเทียมและเป็นธรรม
ทั้งผู้ถือหุ้นที่เป็นผู้บริหาร ผู้ถือหุ้นที่ไม่เป็นผู้บริหาร ผู้ถือหุ้นต่างชาติ และผู้ถือหุ้นส่วนน้อย
โดยมีหลักการดังนี้

-   ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุม
    และมีนโยบายที่จะไม่เพิ่มระเบียบวาระในที่ประชุมโดยไม่แจ้งให้ผู้ถือหุ้นทราบล่วงหน้าโดยไม่จำเป็น
    โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ

-   เปิดโอกาสให้ผู้ถือหุ้นส่วนน้อยสามารถเสนอชื่อบุคคลเข้าดำรงตำแหน่งกรรมการได้
    โดยส่งข้อมูลของบุคคลที่เสนอชื่อและหนังสือยินยอม
    ให้แก่ประธานคณะกรรมการบริษัทล่วงหน้าในเวลาอันสมควร ภายใต้หลักเกณฑ์ที่กำหนดโดย
    บมจ. เอเชีย เอวิเอชั่น

-   ส่งเสริมให้ผู้ถือหุ้นใช้บัตรลงคะแนนเสียงสำหรับทุกระเบียบวาระ
    ซึ่งจะทำการเก็บบัตรลงคะแนนดังกล่าวในห้องประชุม เพื่อนำผลคะแนนมารวม
    ก่อนทำการประกาศแจ้งมติของคะแนนเสียงในห้องประชุม และเพื่อความโปร่งใส บมจ.
    เอเชีย เอวิเอชั่น จะจัดเก็บบัตรลงคะแนนที่มีการลงชื่อของผู้ถือหุ้นหรือผู้รับฉันทะไว้
    เพื่อการตรวจสอบได้ในภายหลัง

-   บันทึกรายงานการประชุมผู้ถือหุ้นอย่างถูกต้อง ครบถ้วน
    และจัดส่งรายงานดังกล่าวต่อตลาดหลักทรัพย์ฯ ภายใน 14 วันหลังการประชุมผู้ถือหุ้นเสร็จสิ้น
    และได้ทำการเผยแพร่รายงานดังกล่าวไว้บนเว็บไซต์ของ บมจ. เอเชีย เอวิเอชั่น

-   ให้ความสำคัญในการเปิดเผยข้อมูลข่าวสารอื่นๆ อย่างถูกต้อง ครบถ้วน
    ทันเวลาและโปร่งใสแก่ผู้ถือหุ้น โดยมีการเปิดเผยข้อมูลข่าวสารที่มีสาระสำคัญอย่างสม่ำเสมอ

-   บมจ. เอเชีย เอวิเอชั่น
    มีนโยบายและวิธีการดูแลกรรมการและผู้บริหารในการนำข้อมูลภายในของ
    บมจ. เอเชีย เอวิเอชั่น ซึ่งยังไม่เปิดเผยต่อสาธารณชนไปใช้เพื่อแสวงหาประโยชน์ส่วนตน
    ดังนี้

  1. ให้ความรู้แก่กรรมการและผู้บริหาร
  เกี่ยวกับหน้าที่ในการรายงานการถือครองหลักทรัพย์ของตน
  คู่สมรส และบุตรที่ยังไม่บรรลุนิติภาวะต่อสำนักงาน ก.ล.ต. ตาม มาตรา 59 และบทกำหนดโทษ
  ตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  (รวมทั้งที่มีการแก้ไขเพิ่มเติม) รวมทั้งการรายงานการได้มาหรือจำหน่ายหลักทรัพย์ของตน
  คู่สมรส และบุตรที่ยังไม่บรรลุนิติภาวะต่อสำนักงาน ก.ล.ต. ตามมาตรา 246 และบทกำหนดโทษ
  ตามมาตรา 298 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  (รวมทั้งที่มีการแก้ไขเพิ่มเติม)

  2. ให้กรรมการและผู้บริหารของ บมจ. เอเชีย เอวิเอชั่น
  รวมถึงคู่สมรสและบุตรที่ยังไม่บรรลุนิติภาวะ
  จัดทำและเปิดเผยรายงานการถือครองหลักทรัพย์และรายงานการเปลี่ยนแปลงการถือครองหลักทรัพย์ของ
  บมจ. เอเชีย เอวิเอชั่น ต่อสำนักงาน ก.ล.ต. ตามมาตรา 59 และบทกำหนดโทษ ตามมาตรา
  275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  (รวมทั้งที่มีการแก้ไขเพิ่มเติม) และจัดส่งสำเนารายงานนี้ให้แก่ บมจ. เอเชีย เอวิเอชั่น
  ในวันเดียวกับวันที่ส่งรายงานต่อสำนักงาน ก.ล.ต.

  3. กรรมการ ผู้บริหาร พนักงานและลูกจ้างของ บมจ. เอเชีย เอวิเอชั่นและบริษัทย่อย
  ที่ได้รับทราบข้อมูลภายในที่เป็นสาระสำคัญซึ่งมีผลต่อการเปลี่ยนแปลงราคาหลักทรัพย์ต้องใช้ความระมัดระวังในการซื้อขายหลักทรัพย์ของ
  บมจ. เอเชีย เอวิเอชั่น ในช่วง 1
  เดือนก่อนที่งบการเงินหรือข้อมูลภายในนั้นจะเปิดเผยต่อสาธารณชนและในช่วงระยะเวลา 24
  ชั่วโมงภายหลังจากที่ข้อมูลภายในของ บมจ. เอเชีย เอวิเอชั่น ได้เปิดเผยต่อสาธารณชนแล้ว
  ผู้ที่เกี่ยวข้องกับข้อมูลภายในต้องไม่เปิดเผยข้อมูลนั้นให้ผู้อื่นทราบจนกว่าจะได้มีการแจ้งข้อมูลนั้นให้แก่ตลาดหลักทรัพย์ฯ
  มาตรการลงโทษหากมีการกระทำการฝ่าฝืนระเบียบปฏิบัติดังกล่าวข้างต้น บมจ. เอเชีย
  เอวิเอชั่น ถือเป็นความผิดทางวินัยตามข้อบังคับการทำงานของ บมจ. เอเชีย เอวิเอชั่น
  โดยจะพิจารณาลงโทษตามควรแก่กรณี ได้แก่ การตักเตือน
  ด้วยวาจา การตักเตือนเป็นหนังสือ การภาคทัณฑ์ ตลอดจนการเลิกจ้างพ้นสภาพการเป็น
  พนักงาน
  ด้วยเหตุไล่ออก ปลดออก หรือให้ออก แล้วแต่กรณี เป็นต้น

  4. ห้ามมิให้กรรมการ ผู้บริหาร พนักงาน และลูกจ้าง ของ บมจ. เอเชีย เอวิเอชั่น
  ใช้ข้อมูลภายในของ บมจ. เอเชีย เอวิเอชั่น
  ที่มีหรืออาจมีผลกระทบต่อการเปลี่ยนแปลงราคาของหลักทรัพย์ของ บมจ. เอเชีย เอวิเอชั่น
  ซึ่งยังมิได้เปิดเผยต่อสาธารณชน ซึ่งตนได้ล่วงรู้มาในตำแหน่งหรือฐานะเช่นนั้น
  มาใช้เพื่อการซื้อหรือขายหรือเสนอซื้อหรือเสนอขาย หรือชักชวนให้บุคคลอื่นซื้อหรือขาย
  หรือเสนอซื้อ หรือเสนอขายซึ่งหุ้นหรือหลักทรัพย์อื่น (ถ้ามี) ของ บมจ. เอเชีย เอวิเอชั่น
  ไม่ว่าทั้งทางตรงหรือทางอ้อม ในประการที่น่าจะเกิดความเสียหายแก่ บมจ. เอเชีย เอวิเอชั่น
  ไม่ว่าทั้งทางตรงหรือทางอ้อม และไม่ว่าการกระทำดังกล่าวจะทำเพื่อประโยชน์ต่อตนเองหรือผู้อื่น
  หรือนำข้อเท็จจริงเช่นนั้นออกเปิดเผยเพื่อให้ผู้อื่นกระทำดังกล่าว
  โดยตนได้รับผลประโยชน์ตอบแทนหรือไม่ก็ตาม

หมวดที่ 3 บทบาทของผู้มีส่วนได้เสีย

บมจ. เอเชีย เอวิเอชั่น ให้ความสำคัญต่อสิทธิของผู้มีส่วนได้เสียทุกกลุ่ม
และมีนโยบายในการปฏิบัติต่อผู้มีส่วนได้เสียแต่ละกลุ่มที่สำคัญ ดังนี้

  ผู้ถือหุ้น

บมจ. เอเชีย เอวิเอชั่น
มุ่งมั่นเป็นตัวแทนที่ดีของผู้ถือหุ้นในการดำเนินธุรกิจเพื่อสร้างความพึงพอใจสูงสุดให้กับผู้ถือหุ้น
โดยคำนึงถึงการเจริญเติบโตของมูลค่าบริษัทในระยะยาวด้วยผลตอบแทนที่ดีและต่อเนื่อง
รวมทั้งการดำเนินการเปิดเผยข้อมูลอย่างโปร่งใสและเชื่อถือได้ต่อผู้ถือหุ้น

  พนักงาน

พนักงานเป็นทรัพยากรอันมีค่าสูงสุดและเป็นปัจจัยสำคัญสู่ความสำเร็จของ บมจ. เอเชีย เอวิเอชั่น
บมจ. เอเชีย เอวิเอชั่น จึงได้มุ่งพัฒนาเสริมสร้างวัฒนธรรมและบรรยากาศการทำงานที่ดี
รวมทั้งส่งเสริมการทำงานเป็นทีม
ปฏิบัติต่อพนักงานด้วยความสุภาพและให้ความเคารพต่อความเป็นปัจเจกชน การว่าจ้าง
แต่งตั้งและโยกย้ายพนักงาน จะพิจารณาบนพื้นฐานของคุณธรรม
และการใช้ทรัพยากรบุคคลให้เกิดประโยชน์สูงสุดแก่ บมจ. เอเชีย เอวิเอชั่น

บมจ. เอเชีย เอวิเอชั่น
มีความรับผิดชอบในการดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
และยึดมั่นปฏิบัติตามกฎหมายว่าด้วยแรงงานอย่างเคร่งครัด

บมจ. เอเชีย เอวิเอชั่น เคารพในความเป็นส่วนตัวของพนักงาน ไม่นำข้อมูลส่วนตัว เช่น
เงินเดือน ประวัติการรักษาพยาบาล ครอบครัว ไปเปิดเผยให้กับบุคคลภายนอกหรือผู้ที่ไม่เกี่ยวข้อง
เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย

  ลูกค้า

บมจ. เอเชีย เอวิเอชั่น
มีความมุ่งมั่นในการสร้างความพึงพอใจและความมั่นใจให้กับลูกค้าที่จะได้รับผลิตภัณฑ์และบริการที่ดีมีคุณภาพ
ในระดับราคาที่เหมาะสม รวมทั้งรักษาสัมพันธภาพที่ดี จึงได้กำหนดแนวทางปฏิบัติไว้ดังต่อไปนี้

-   ผลิตสินค้าและบริการที่มีคุณภาพ
    โดยมุ่งมั่นที่จะยกระดับมาตรฐานให้สูงขึ้นอย่างต่อเนื่องและจริงจัง
    เปิดเผยข่าวสารข้อมูลเกี่ยวกับสินค้าและบริการอย่างครบถ้วน ถูกต้อง
    และไม่บิดเบือนข้อเท็จจริง

-   กรรมการ ผู้บริหาร และพนักงานทุกระดับจะไม่เปิดเผยข้อมูลของลูกค้า
    โดยไม่ได้รับอนุญาตจากลูกค้าหรือจากผู้มีอำนาจของกลุ่มบริษัทก่อน
    เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย

  คู่ค้า และ/หรือเจ้าหนี้หรือลูกหนี้

การดำเนินธุรกิจกับคู่ค้าใดๆ ต้องไม่นำมาซึ่งความเสื่อมเสียต่อชื่อเสียงของ บมจ. เอเชีย
เอวิเอชั่น หรือขัดต่อกฎหมายใดๆ
มีการคำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้า
การคัดเลือกคู่ค้าต้องทำอย่างยุติธรรม ทั้งนี้ บมจ. เอเชีย เอวิเอชั่น
ถือว่าคู่ค้าเป็นปัจจัยสำคัญในการร่วมสร้างมูลค่าให้กับลูกค้า

บมจ. เอเชีย เอวิเอชั่น ยึดมั่นในสัญญาและถือปฏิบัติตามเงื่อนไขที่มีต่อเจ้าหนี้เป็นสำคัญ
ในการชำระคืนเงินต้น ดอกเบี้ย และการดูแลหลักประกันต่างๆ

  คู่แข่งทางการค้า

บมจ. เอเชีย เอวิเอชั่น
มีนโยบายสนับสนุนและส่งเสริมการแข่งขันทางการค้าอย่างเสรีและเป็นธรรม

บมจ. เอเชีย เอวิเอชั่น ไม่มีนโยบายในการแข่งขันทางการค้าโดยใช้วิธีการใดๆ
ให้ได้มาซึ่งข้อมูลของคู่แข่งขันอย่างผิดกฎหมาย และขัดต่อจริยธรรม

  สังคมส่วนรวม

บมจ. เอเชีย เอวิเอชั่น ในฐานะเป็นบริษัทไทย
ตระหนักและมีจิตสำนึกในบุญคุณของประเทศและเป็นส่วนหนึ่งของสังคม
ซึ่งต้องรับผิดชอบช่วยเหลือสังคม สนับสนุนกิจกรรมของท้องถิ่นที่ บมจ. เอเชีย เอวิเอชั่น
มีการดำเนินธุรกิจ

บมจ. เอเชีย เอวิเอชั่น มีนโยบายผลิตสินค้าและให้บริการใดๆ
ที่เป็นมิตรต่อสิ่งแวดล้อมและปฏิบัติตามกฎหมายสิ่งแวดล้อม

บมจ. เอเชีย เอวิเอชั่น ส่งเสริมกิจกรรมการดูแลรักษาธรรมชาติและอนุรักษ์พลังงาน
และมีนโยบายที่จะคัดเลือกและส่งเสริมการใช้ผลิตภัณฑ์ที่เป็นมิตรกับสิ่งแวดล้อม

นอกจากนี้ ผู้มีส่วนได้เสียสามารถสอบถามรายละเอียด แจ้งข้อร้องเรียน
หรือแจ้งเบาะแสการกระทำผิดทางกฎหมาย ความถูกต้องของรายงานทางการเงิน
ระบบควบคุมภายในที่บกพร่อง หรือการผิดจรรยาบรรณธุรกิจของบริษัท ผ่านกรรมการอิสระ
หรือกรรมการตรวจสอบของบมจ. เอเชีย เอวิเอชั่นได้ ทั้งนี้
ข้อมูลร้องเรียนและแจ้งเบาะแสจะได้รับการคุ้มครองและเก็บไว้เป็นความลับ
โดยกรรมการอิสระหรือกรรมการตรวจสอบจะดำเนินการสั่งการตรวจสอบข้อมูล
และหาแนวทางแก้ไข (ถ้ามี) และจะรายงานต่อคณะกรรมการ บมจ. เอเชีย เอวิเอชั่น ต่อไป

หมวดที่ 4 การเปิดเผยข้อมูลและความโปร่งใส

บมจ. เอเชีย เอวิเอชั่น ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ตรงเวลา และได้มาตรฐานตามเกณฑ์ที่ตลาดหลักทรัพย์ฯ หรือสำนักงาน ก.ล.ต. กำหนด
ทั้งรายงานทางการเงินและข้อมูลทั่วไป ตลอดจนข้อมูลอื่นๆ
ที่สำคัญที่มีผลกระทบต่อราคาหลักทรัพย์และมีผลต่อการตัดสินใจของผู้ลงทุนและผู้มีส่วนได้เสียของ
บมจ. เอเชีย เอวิเอชั่น เพื่อให้ผู้ที่เกี่ยวข้องกับ บมจ. เอเชีย เอวิเอชั่น
ทั้งหมดได้รับทราบข้อมูลอย่างเท่าเทียมกัน โดย บมจ. เอเชีย
เอวิเอชั่นจะเผยแพร่ข้อมูลผ่านทางตลาดหลักทรัพย์ฯ และผ่านทางเว็บไซต์ของบมจ. เอเชีย
เอวิเอชั่นที่ www.aavplc.com

คณะกรรมการตระหนักถึงความรับผิดชอบในการจัดทำรายงานทางการเงินรวมของ บมจ. เอชีย
เอวิเอชั่น ตลอดจนสารสนเทศที่เสนอต่อผู้ถือหุ้นในรายงานประจำปี
ดูแลคุณภาพของรายงานทางการเงินรวมทั้งงบการเงินรวมของ บมจ. เอเชีย เอวิเอชั่น
ให้มีการจัดทำงบตามมาตรฐานการบัญชีที่รับรองทั่วไป
มีการตรวจสอบบัญชีโดยผู้สอบบัญชีที่เชื่อถือได้และมีความอิสระดูแลให้ บมจ. เอเชีย เอวิเอชั่น
เลือกใช้นโยบายบัญชีอย่างเหมาะสมและถือปฏิบัติอย่างสม่ำเสมอ
จัดการดูแลให้รายงานทางการเงินรวมของ บมจ. เอเชีย เอวิเอชั่น มีความถูกต้อง
ครบถ้วนเป็นจริง และมีการเปิดเผยข้อมูลสำคัญเพียงพอครบถ้วนและเชื่อถือได้

นอกจากนี้คณะกรรมการได้แต่งตั้งกรรมการตรวจสอบ
เพื่อทำหน้าที่ในการสอบทานรายงานทางการเงิน ให้มีความถูกต้อง ครบถ้วนและเชื่อถือได้
รวมถึงการเปิดเผยข้อมูลให้ถูกต้อง ชัดเจน
โปร่งใสและทันเวลาตามข้อกำหนดของการเป็นบริษัทจดทะเบียน
สอบทานระบบควบคุมภายในเพื่อให้มีระบบการควบคุมภายในที่มีประสิทธิภาพ รวมถึง
การพิจารณาปฏิบัติตามกฎหมายและระเบียบของ บมจ. เอเชีย เอวิเอชั่น
นอกจากนี้คณะกรรมการก็ยังมีการสอบทานพิจารณารายการเกี่ยวโยงหรือรายการที่มีความขัดแย้งทางผลประโยชน์
ถึงความเหมาะสมและสมเหตุสมผล ก่อนที่จะนำเสนอให้กับทางคณะกรรม บมจ. เอเชีย เอวิเอชั่น
พิจารณาอนุมัติต่อไป

นอกจากนี้ บมจ. เอเชีย เอวิเอชั่น จะเปิดเผยข้อมูลเกี่ยวกับกรรมการแต่ละท่าน
ตลอดจนบทบาทและหน้าที่ของคณะกรรมการ บมจ. เอเชีย เอวิเอชั่น และคณะกรรมการชุดย่อย
รวมถึงค่าตอบแทนของกรรมการและผู้บริหารระดับสูง ในรายงานประจำปี (แบบ 56-2)
และแบบแสดงรายการข้อมูลประจำปี (แบบ 56-1)

ในส่วนของงานด้านนักลงทุนสัมพันธ์นั้น บมจ. เอเชีย เอวิเอชั่น
ได้จัดตั้งหน่วยงานด้านนักลงทุนสัมพันธ์ เพื่อจัดการกับสาระสำคัญของข้อมูลของ บมจ. เอเชีย
เอวิเอชั่น ให้แก่ผู้ที่ต้องการ เช่น ผู้ถือหุ้น นักวิเคราะห์ และผู้ลงทุนทั่วไป

หมวดที่ 5 ความรับผิดชอบของคณะกรรมการ

1.  โครงสร้างคณะกรรมการ

คณะกรรมการ บมจ. เอเชีย เอวิเอชั่น ประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ
ทำหน้าที่พิจารณาให้ความเห็นชอบในเรื่องสำคัญที่เกี่ยวกับการบริหารของ บมจ. เอเชีย เอวิเอชั่น
อาทิ นโยบาย วิสัยทัศน์ กลยุทธ์ เป้าหมาย ภารกิจ แผนธุรกิจ และงบประมาณของ บมจ. เอเชีย
เอวิเอชั่น ตลอดจนกำกับดูแลให้คณะผู้บริหาร
บริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผลภายใต้กรอบของกฎหมาย
วัตถุประสงค์ ข้อบังคับ และมติที่ประชุมผู้ถือหุ้น มติที่ประชุมคณะกรรมการ
ด้วยความซื่อสัตย์สุจริตระมัดระวัง ตามหลักการข้อพึงปฏิบัติที่ดี เพื่อเพิ่มมูลค่าสูงสุดให้แก่กิจการ
และความมั่นคงสูงสุดให้แก่ผู้ถือหุ้น

คณะกรรมการ บมจ. เอเชีย เอวิเอชั่นประกอบด้วยกรรมการจำนวน 9 ท่าน
และเป็นกรรมการอิสระจำนวน 3 ท่าน
โดยกรรมการอิสระเป็นบุคคลที่มีคุณสมบัติครบถ้วนตามประกาศคณะกรรมการกำกับตลาดทุน
และประกาศตลาดหลักทรัพย์ฯ ที่เกี่ยวข้อง

นอกจากนี้ กรรมการ บมจ. เอเชีย
เอวิเอชั่นไม่ควรดำรงตำแหน่งเป็นกรรมการในบริษัทจดทะเบียนอื่นๆ เกินกว่า 5 บริษัท
ในกรณีที่กรรมการคนใดคนหนึ่งมีตำแหน่งเป็นกรรมการในบริษัทจดทะเบียนอื่นๆ เกินกว่า 5 บริษัท
คณะกรรมการจะพิจารณาถึงประสิทธิภาพในการปฏิบัติหน้าที่ของกรรมการท่านดังกล่าว

คณะกรรมการ บมจ. เอเชีย เอวิเอชั่น มีวาระการดำรงตำแหน่งตามข้อบังคับของ บมจ. เอเชีย
เอวิเอชั่น ที่กำหนดไว้ว่าในการประชุมผู้ถือหุ้นสามัญประจำปีทุกครั้ง
ให้กรรมการออกจากตำแหน่งจำนวนหนึ่งในสาม (1/3) เป็นอัตรา
ถ้าจำนวนกรรมการจะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม (1/3)

ประธานกรรมการ บมจ. เอเชีย เอวิเอชั่น ไม่เป็นบุคคลเดียวกันกับประธานเจ้าหน้าที่บริหาร
(CEO) เพื่อให้เกิดการถ่วงดุลและการสอบทานการบริหารงาน ทั้งนี้ บมจ. เอเชีย เอวิเอชั่น
ได้กำหนดขอบเขต อำนาจ หน้าที่และความรับผิดชอบของกรรมการ บมจ. เอเชีย เอวิเอชั่น
และประธานเจ้าหน้าที่บริหารอย่างชัดเจน เพื่อเป็นการแบ่งแยกบทบาทอย่างชัดเจน

บมจ. เอเชีย เอวิเอชั่น ได้มีการแต่งตั้งเลขานุการบริษัท
ให้มีขอบเขตและความรับผิดชอบดังต่อไปนี้

1.  ให้คำแนะนำเบื้องต้นแก่กรรมการในข้อกฎหมาย ระเบียบข้อบังคับต่างๆ ของ บมจ. เอเชีย
    เอวิเอชั่น ที่คณะกรรมการต้องการทราบและติดตามให้มีการปฏิบัติตามอย่างถูกต้องสม่ำเสมอ
    รวมถึงการรายงานการเปลี่ยนแปลงในข้อกำหนดกฎหมายที่มีนัยสำคัญแก่คณะกรรมการ

2.  จัดประชุมผู้ถือหุ้นและประชุมคณะกรรมการให้เป็นไปตามกฎหมาย ข้อบังคับของ บมจ. เอเชีย
    เอวิเอชั่น และข้อพึงปฏิบัติต่างๆ

3.  บันทึกรายงานการประชุมผู้ถือหุ้น และการประชุมของคณะกรรมการบริษัท
    รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัท

4.  จัดทําและเก็บรักษาทะเบียนกรรมการ รายงานประจำปีบริษัท หนังสือนัดประชุมผู้ถือหุ้น
    หนังสือนัดประชุมคณะกรรมการ บมจ. เอเชีย เอวิเอชั่น
    รายงานการประชุมผู้ถือหุ้นและคณะกรรมการ บมจ. เอเชีย เอวิเอชั่น

5.  เก็บรักษารายงานการมีส่วนได้ส่วนเสียที่รายงานโดยกรรมการหรือผู้บริหาร
    และจัดส่งสําเนาให้แก่ประธานกรรมการและประธานกรรมการตรวจสอบภายใน 7 วันทําการ
    นับจากวันที่รับรายงาน

6.  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับบริษัท
    ตามระเบียบและข้อกำหนดของหน่วยงานทางการ

7.  ดูแลกิจกรรมของคณะกรรมการ บมจ. เอเชีย เอวิเอชั่น และดำเนินการเรื่องอื่นๆ
    ตามที่กฎหมายกำหนด หรือตามที่ได้รับมอบหมายจากคณะกรรมการ บมจ. เอเชีย เอวิเอชั่น
    หรือตามที่คณะกรรมการกำกับตลาดทุนประกาศกำหนด

    1.  คณะกรรมการชุดย่อย

คณะกรรมการบมจ. เอเชีย
เอวิเอชั่นได้แต่งตั้งคณะกรรมการชุดย่อยเพื่อช่วยในการกำกับดูแลกิจการ คือ
คณะกรรมการตรวจสอบมีจำนวน 3 ท่าน
ทำหน้าที่ตรวจสอบและช่วยในการกำกับดูแลการดำเนินกิจการของ บมจ. เอเชีย เอวิเอชั่น
โดยสมาชิกทุกท่านมีคุณสมบัติเป็นไปตามที่กำหนดไว้ในข้อกำหนดของตลาดหลักทรัพย์ฯ และสำนักงาน
ก.ล.ต และ มีขอบเขตอำนาจหน้าที่ตามที่ได้รับมอบหมายจากคณะกรรมการ บมจ. เอเชีย
เอวิเอชั่น รายละเอียดได้ระบุไว้ในกฎบัตรของคณะกรรมการตรวจสอบ

อย่างไรก็ตาม ในอนาคต บมจ. เอเชีย เอวิเอชั่น อาจสรรหาคณะกรรมการชุดย่อยอื่นๆ
ขึ้นมาปฏิบัติงานตามที่ได้รับมอบหมายเพื่อเพิ่มประสิทธิภาพในการทำงานของคณะกรรมการ บมจ.
เอเชีย เอวิเอชั่น เช่น คณะกรรมการพิจารณาค่าตอบแทน และคณะกรรมการสรรหา

2.  บทบาท หน้าที่ และความรับผิดชอบของกรรมการ

คณะกรรมการ บมจ. เอเชีย เอวิเอชั่น มีหน้าที่กำกับดูแลกิจการและภารกิจของ บมจ. เอเชีย
เอวิเอชั่น ให้เป็นไปตามที่ผู้ถือหุ้นอนุมัติและตามกฎหมายที่ใช้บังคับกับ บมจ. เอเชีย เอวิเอชั่น
วัตถุประสงค์ ข้อบังคับ มติที่ประชุมผู้ถือหุ้น มติคณะกรรมการ ทั้งนี้ คณะกรรมการ บมจ. เอเชีย
เอวิเอชั่น จะต้องใช้วิจารณญาณและความรอบคอบในการตัดสินใจทางธุรกิจ
และปฏิบัติหน้าที่ด้วยความรับผิดชอบ ระมัดระวัง และความซื่อสัตย์สุจริต
เพื่อรักษาผลประโยชน์สูงสุดของ บมจ. เอเชีย เอวิเอชั่น

  นโยบายการกำกับดูแลกิจการ

บมจ. เอเชีย เอวิเอชั่น ได้จัดให้มีนโยบายการกำกับดูแลกิจการของ บมจ. เอเชีย เอวิเอชั่น
เป็นลายลักษณ์อักษร
โดยคณะกรรมการจะได้จัดให้มีการทบทวนนโยบายและการปฏิบัติตามนโยบายดังกล่าวเป็นประจำทุกปี
นอกจากนี้
ภายหลังจากที่หุ้นสามัญของบริษัทเข้าจดทะเบียนเป็นหลักทรัพย์จดทะเบียนในตลาดหลักทรัพย์ฯ แล้ว
บมจ. เอเชีย เอวิเอชั่น จะถือปฏิบัติตามกฎและข้อบังคับต่างๆ ตามที่คณะกรรมการกำกับตลาดทุน
สำนักงานก.ล.ต. และตลาดหลักทรัพย์ฯ ประกาศกำหนด
โดยจะเปิดเผยรายงานการกำกับดูแลกิจการไว้ในรายงานประจำปีและแบบแสดงรายการข้อมูลประจำปี
(แบบ 56-1)

  จรรยาบรรณธุรกิจ

บมจ. เอเชีย เอวิเอชั่น มีนโยบายการดำเนินธุรกิจ โดยยึดมั่นในมาตรฐานจริยธรรมสูงสุด ได้แก่
การรักษาความลับของ บมจ. เอเชีย เอวิเอชั่น การปฏิบัติงานด้วยความซื่อสัตย์สุจริต
ถูกต้องตามกฎหมาย การเคารพสิทธิซึ่งกันและกัน การดูแลทรัพย์สินของ บมจ. เอเชีย เอวิเอชั่น
และสิ่งแวดล้อมภายนอก ซึ่งคณะกรรมการตลอดจนผู้บริหาร
และพนักงานทุกคนได้ให้ความสำคัญและมีหน้าที่ต้องถือปฏิบัติอย่างเคร่งครัด

  ความขัดแย้งทางผลประโยชน์

คณะกรรมการบมจ. เอเชีย เอวิเอชั่น
ได้กำหนดนโยบายเกี่ยวกับการป้องกันความขัดแย้งทางผลประโยชน์บนหลักการที่ว่าการตัดสินใจใดๆ
ในการดำเนินกิจกรรมทางธุรกิจจะต้องทำเพื่อผลประโยชน์สูงสุดของ บมจ. เอเชีย เอวิเอชั่น
เท่านั้น และควรหลีกเลี่ยงการกระทำที่ก่อให้เกิดความขัดแย้งทางผลประโยชน์
โดยกำหนดให้ผู้ที่มีส่วนเกี่ยวข้องหรือมีส่วนได้เสียกับรายการที่พิจารณา ต้องแจ้งให้ บมจ. เอเชีย
เอวิเอชั่น ทราบถึงความสัมพันธ์หรือการมีส่วนได้เสียของตนในรายการดังกล่าว
และต้องไม่เข้าร่วมการพิจารณาตัดสินใจ รวมถึงไม่มีอำนาจอนุมัติในธุรกรรมนั้นๆ

หากมีรายการที่อาจก่อให้เกิดความขัดแย้งทางผลประโยชน์เกิดขึ้นที่เป็นข้อตกลงทางการค้าที่ไม่เป็นเงื่อนไขการค้าโดยทั่วไป
จะต้องนำเสนอต่อที่ประชุมคณะกรรมการ บมจ. เอเชีย เอวิเอชั่น พิจารณาอนุมัติ
โดยให้คณะกรรมการตรวจสอบพิจารณาความเหมาะสมอย่างรอบคอบเพื่อนำเสนอต่อที่ประชุมคณะกรรมการ
บมจ. เอเชีย เอวิเอชั่น หรือที่ประชุมผู้ถือหุ้น (แล้วแต่กรณี) ทั้งนี้ บมจ. เอเชีย เอวิเอชั่น
จะต้องปฏิบัติตามหลักเกณฑ์ของคณะกรรมการกำกับตลาดทุน สำนักงาน ก.ล.ต. และ/หรือ
ตลาดหลักทรัพย์ฯ ที่เกี่ยวข้อง

  การควบคุมภายในและการตรวจสอบภายใน

คณะกรรมการบมจ. เอเชีย เอวิเอชั่น ได้จัดให้มีระบบการควบคุมภายในที่ครอบคลุมทุกด้าน
เพื่อให้การปฏิบัติงานของบมจ. เอเชีย เอวิเอชั่น เป็นไปตามเป้าหมาย ข้อบังคับ
ระเบียบที่เกี่ยวข้อง รวมถึงได้จัดให้มีกลไกการตรวจสอบ และถ่วงดุลที่มีประสิทธิภาพอย่างเพียงพอ
ในการปกป้อง รักษา และดูแลเงินทุนของผู้ถือหุ้น และสินทรัพย์ของบมจ. เอเชีย เอวิเอชั่น
และบริษัทย่อย กำหนดลำดับชั้นของการอนุมัติ และความรับผิดชอบของผู้บริหาร และพนักงาน
กำหนดระเบียบการปฏิบัติงานอย่างเป็นลายลักษณ์อักษรมีฝ่ายตรวจสอบภายในทำหน้าที่ตรวจสอบการปฏิบัติงานของทุกหน่วยงานให้เป็นไปตามที่กฏระเบียบที่กำหนดไว้
รวมทั้ง คณะกรรมการตรวจสอบทำหน้าที่กำกับดูแลการดำเนินงาน และบริหารงานของบมจ. เอเชีย
เอวิเอชั่น เพื่อให้บมจ. เอเชีย เอวิเอชั่น มีระบบการควบคุมภายในที่มีประสิทธิภาพ
ระบบรายงานทางการเงินที่น่าเชื่อถือโดยฝ่ายตรวจสอบภายในทำหน้าที่ตรวจสอบ
และทบทวนระบบการควบคุมภายในของบมจ. เอเชีย เอวิเอชั่น
และบริษัทย่อยและรายงานผลการตรวจสอบตรงต่อคณะกรรมการตรวจสอบ

  รายงานของคณะกรรมการ

คณะกรรมการตรวจสอบจะทำหน้าที่สอบทานรายงานทางการเงิน
และนำเสนอรายงานทางการเงินต่อคณะกรรมการ บมจ. เอเชีย เอวิเอชั่น ทุกไตรมาส
โดยคณะกรรมการ บมจ. เอเชีย เอวิเอชั่น เป็นผู้รับผิดชอบต่องบการเงินของ บมจ. เอเชีย
เอวิเอชั่น และสารสนเทศทางการเงินที่ปรากฏในรายงานประจำปี
โดยการจัดทำงบการเงินดังกล่าวจะต้องเป็นไปตามมาตรฐานการบัญชีที่รับรองทั่วไปในประเทศไทย
และตรวจสอบโดยผู้สอบบัญชีรับอนุญาต
และมีการเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสารสนเทศอย่างเพียงพอในหมายเหตุประกอบงบการเงิน

ในการประชุมคณะกรรมการตรวจสอบครั้งที่ 1/2556 เมื่อวันที่ 26 กุมภาพันธ์ 2556
คณะกรรมการตรวจสอบซึ่งเป็นคณะกรรมการอิสระทั้ง 3
ท่านได้ประเมินระบบการควบคุมภายในโดยได้ซักถามจากหัวหน้าหน่วยงานตรวจสอบภายในแล้วได้สรุปว่าระบบการควบคุมภายในของบมจ.
เอเชีย เอวิเอชั่น และบริษัทย่อยมีความเหมาะสมและ

เพียงพอต่อการดำเนินธุรกิจของบมจ. เอเชีย เอวิเอชั่น และบริษัทย่อย
และมีประสิทธิภาพเพียงพอที่จะลดความเสี่ยงทางธุรกิจ
การปฏิบัติงานของหน่วยงานตรวจสอบภายในประจำปี 2555 ในการตรวจสอบหน่วยงานต่าง ๆ
ของบมจ. เอเชีย เอวิเอชั่น
และบริษัทย่อยไม่พบข้อบกพร่องที่เป็นสาระสำคัญของระบบการควบคุมภายในซึ่งจะมีผลกระทบต่อการดำเนินงานของบมจ.
เอเชีย เอวิเอชั่น และบริษัทย่อย และผู้สอบบัญชีไม่ได้รายงานว่าพบข้อบกพร่องที่เป็นสาระสำคัญ

3.  การประชุมคณะกรรมการ

ข้อบังคับของ บมจ. เอเชีย เอวิเอชั่น กำหนดให้คณะกรรมการต้องมีการประชุมอย่างน้อย 3
เดือนต่อครั้ง และอาจมีการประชุมพิเศษเพิ่มเติมตามความจำเป็น
และมีการจัดส่งหนังสือเชิญประชุมให้แก่กรรมการเพื่อพิจารณาก่อนการประชุมล่วงหน้าไม่น้อยกว่า 7
วัน ก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของ บมจ. เอเชีย
เอวิเอชั่น ซึ่งในการประชุมทุกคราวจะมีการกำหนดวาระการประชุมที่ชัดเจน
มีเอกสารประกอบการประชุมที่ครบถ้วนเพียงพอ โดยจัดส่งให้กับคณะกรรมการล่วงหน้า
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยในการประชุมคณะกรรมการ บมจ. เอเชีย เอวิเอชั่น
กรรมการทุกคนสามารถอภิปรายและแสดงความคิดเห็นได้อย่างเปิดเผย
นอกจากนี้ในการประชุมคณะกรรมการ บมจ. เอเชีย เอวิเอชั่น
จะมีการเชิญผู้บริหารระดับสูงเข้าร่วมประชุมคณะกรรมการเพื่อให้รายละเอียดเพิ่มเติมในฐานะที่เกี่ยวข้องโดยตรง

บมจ. เอเชีย เอวิเอชั่น มีความมุ่งมั่นให้คณะกรรมการ บมจ. เอเชีย เอวิเอชั่น
ได้รับข้อมูลที่เพียงพอ ครบถ้วน ต่อเนื่อง และทันเวลาก่อนการประชุมทุกครั้ง ทั้งนี้ กรรมการ บมจ.
เอเชีย เอวิเอชั่น สามารถติดต่อเลขานุการบริษัทได้โดยตรงอย่างอิสระ
เลขานุการบริษัทมีหน้าที่ให้คำปรึกษาแก่คณะกรรมการ บมจ. เอเชีย เอวิเอชั่น
ในเรื่องที่เกี่ยวข้องกับการปฏิบัติตามกฎหมายและระเบียบต่างๆ

4.  ค่าตอบแทน

เนื่องจากปัจจุบัน บมจ. เอเชีย เอวิเอชั่น ยังไม่มีการแต่งตั้งคณะกรรมการพิจารณาค่าตอบแทน
คณะกรรมการ บมจ. เอเชีย เอวิเอชั่น จึงได้พิจารณาค่าตอบแทนของกรรมการ
(ในระหว่างที่ยังไม่มีคณะกรรมการพิจารณาค่าตอบแทน)
และนำเสนอที่ประชุมผู้ถือหุ้นเพื่อพิจารณาอนุมัติ โดยค่าตอบแทนของกรรมการ
จะอยู่ในระดับที่ปฏิบัติในอุตสาหกรรม ประสบการณ์ ภาระหน้าที่ ขอบเขตบทบาทหน้าที่
และอยู่ในระดับที่สามารถเทียบเคียงได้ในอุตสาหกรรมเดียวกัน

5.  การพัฒนากรรมการและผู้บริหารของบมจ. เอเชีย เอวิเอชั่น

คณะกรรมการ บมจ. เอเชีย เอวิเอชั่น
ส่งเสริมและอำนวยความสะดวกให้มีการฝึกอบรมและให้ความรู้แก่ผู้เกี่ยวข้องในระบบการกำกับดูแลกิจการของ
บมจ. เอเชีย เอวิเอชั่น เช่น กรรมการ บมจ. เอเชีย เอวิเอชั่น กรรมการตรวจสอบ ผู้บริหาร
เป็นต้น เพื่อให้มีการปรับปรุงการปฏิบัติงานอย่างต่อเนื่อง

ทุกครั้งที่มีการเปลี่ยนแปลงกรรมการใหม่
เลขานุการบริษัทจะจัดให้มีเอกสารข้อมูลที่เป็นประโยชน์ต่อการปฏิบัติหน้าที่ของกรรมการใหม่
รวมถึงจัดให้มีการแนะนำลักษณะธุรกิจและแนวทางการดำเนินธุรกิจให้แก่กรรมการใหม่

การดูแลเรื่องการใช้ข้อมูลภายใน

บมจ. เอเชีย เอวิเอชั่น มีนโยบายและวิธีการดูแลกรรมการและผู้บริหารในการนำข้อมูลภายในของ
บมจ. เอเชีย

เอวิเอชั่น ซึ่งยังไม่เปิดเผยต่อสาธารณชนไปใช้เพื่อแสวงหาประโยชน์ส่วนตน ดังนี้

1.  ให้ความรู้แก่กรรมการและผู้บริหาร เกี่ยวกับหน้าที่ในการรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ ต่อ สำนักงาน ก.ล.ต. ตาม มาตรา 59
    และบทกำหนดโทษ ตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535 (รวมทั้งที่มีการแก้ไขเพิ่มเติม)
    รวมทั้งการรายงานการได้มาหรือจำหน่ายหลักทรัพย์ของตน คู่สมรส
    และบุตรที่ยังไม่บรรลุนิติภาวะต่อสำนักงาน ก.ล.ต. ตามมาตรา 246 และบทกำหนดโทษ
    ตามมาตรา 298 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    (รวมทั้งที่มีการแก้ไขเพิ่มเติม)

2.  ให้กรรมการและผู้บริหารของ บมจ. เอเชีย เอวิเอชั่น
    รวมถึงคู่สมรสและบุตรที่ยังไม่บรรลุนิติภาวะ
    จัดทำและเปิดเผยรายงานการถือครองหลักทรัพย์และรายงานการเปลี่ยนแปลงการถือครองหลักทรัพย์ของ
    บมจ. เอเชีย เอวิเอชั่น ต่อสำนักงาน ก.ล.ต. ตามมาตรา 59 และบทกำหนดโทษ
    ตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    (รวมทั้งที่มีการแก้ไขเพิ่มเติม) และจัดส่งสำเนารายงานนี้ให้แก่ บมจ. เอเชีย เอวิเอชั่น
    ในวันเดียวกับวันที่ส่งรายงานต่อสำนักงาน ก.ล.ต.

3.  กรรมการ ผู้บริหาร พนักงานและลูกจ้างของ บมจ. เอเชีย เอวิเอชั่นและบริษัทย่อย
    ที่ได้รับทราบข้อมูลภายในที่เป็นสาระสำคัญซึ่งมีผลต่อการเปลี่ยนแปลงราคาหลักทรัพย์ต้องใช้ความระมัดระวังในการซื้อขายหลักทรัพย์ของ
    บมจ. เอเชีย เอวิเอชั่น ในช่วง 1
    เดือนก่อนที่งบการเงินหรือข้อมูลภายในนั้นจะเปิดเผยต่อสาธารณชนและในช่วงระยะเวลา 24
    ชั่วโมงภายหลังจากที่ข้อมูลภายในของ บมจ. เอเชีย เอวิเอชั่น ได้เปิดเผยต่อสาธารณชนแล้ว
    ผู้ที่เกี่ยวข้องกับข้อมูลภายในต้องไม่เปิดเผยข้อมูลนั้นให้ผู้อื่นทราบจนกว่าจะได้มีการแจ้งข้อมูลนั้นให้แก่ตลาดหลักทรัพย์ฯ
    มาตรการลงโทษหากมีการกระทำการฝ่าฝืนระเบียบปฏิบัติดังกล่าวข้างต้น บมจ. เอเชีย
    เอวิเอชั่น ถือเป็นความผิดทางวินัยตามข้อบังคับการทำงานของ บมจ. เอเชีย เอวิเอชั่น
    โดยจะพิจารณาลงโทษตามควรแก่กรณี ได้แก่ การตักเตือนด้วยวาจา การตักเตือน
    เป็นหนังสือ การภาคทัณฑ์
    ตลอดจนการเลิกจ้างพ้นสภาพการเป็นพนักงานด้วยเหตุไล่ออก ปลดออก หรือให้ออก
    แล้วแต่กรณี เป็นต้น

4.  ห้ามมิให้กรรมการ ผู้บริหาร พนักงาน และลูกจ้างของ บมจ. เอเชีย เอวิเอชั่น
    ใช้ข้อมูลภายในของ บมจ. เอเชีย เอวิเอชั่น
    ที่มีหรืออาจมีผลกระทบต่อการเปลี่ยนแปลงราคาของหลักทรัพย์ของ บมจ. เอเชีย เอวิเอชั่น
    ซึ่งยังมิได้เปิดเผยต่อสาธารณชน ซึ่งตนได้ล่วงรู้มาในตำแหน่งหรือฐานะเช่นนั้น
    มาใช้เพื่อการซื้อหรือขายหรือเสนอซื้อหรือเสนอขาย หรือชักชวนให้บุคคลอื่นซื้อหรือขาย
    หรือเสนอซื้อ หรือเสนอขายซึ่งหุ้นหรือหลักทรัพย์อื่น (ถ้ามี) ของ บมจ. เอเชีย เอวิเอชั่น
    ไม่ว่าทั้งทางตรงหรือทางอ้อม ในประการที่น่าจะเกิดความเสียหายแก่ บมจ. เอเชีย
    เอวิเอชั่น ไม่ว่าทั้งทางตรงหรือทางอ้อม
    และไม่ว่าการกระทำดังกล่าวจะทำเพื่อประโยชน์ต่อตนเองหรือผู้อื่น
    หรือนำข้อเท็จจริงเช่นนั้นออกเปิดเผยเพื่อให้ผู้อื่นกระทำดังกล่าว
    โดยตนได้รับผลประโยชน์ตอบแทนหรือไม่ก็ตาม